Εργαλεία αυτοκινήτου & αξεσουάρ 15.04.2021\nΟι υαλοκαθαριστήρες των αυτοκινήτων, παρ’ όλο που συνήθως περνούν σε δεύτερη μοίρα, καθώς οι οδηγοί θεωρούν προτιμότερη τη συντήρηση άλλων τμημάτων όπως τα φρένα και η εξάτμιση, παίζουν τεράστιο ρόλο στην ασφάλεια του οδηγού και των συνεπιβατών. Τα προβλήματα στους υαλοκαθαριστήρες ή το σύστημα πλύσης των παρμπρίζ, αυξάνουν τους κινδύνους τροχαίων ατυχημάτων, μιας και η καλή ορατότητα στο δρόμο είναι η βασικότερη ίσως προϋπόθεση για την κίνηση οποιουδήποτε οχήματος.\n1 Οι τύποι των υαλοκαθαριστήρων\n2 Εταιρίες παραγωγής υαλοκαθαριστήρων\n3 Αντικατάσταση των υαλοκαθαριστήρων\nΟι τύποι των υαλοκαθαριστήρων\nΕκτός από τους κλασσικούς υαλοκαθαριστήρες που όλοι γνωρίζουμε, στους οποίους το μάκτρο ή λεπίδα εφαρμόζει επάνω σε ένα πλαίσιο και μετά στο μπράτσο του υαλοκαθαριστήρα, υπάρχουν και άλλοι τέσσερεις τύποι υαλοκαθαριστήρων.\nΟ πρώτος τύπος είναι οι υαλοκαθαριστήρες χωρίς πλαίσιο. Ουσιαστικά, αποτελούνται από ένα ενιαίο ελαστικό τμήμα, το οποίο τοποθετείται απευθείας επάνω στο μπράτσο. Αποτελούν τη βέλτιστη λύση για περιοχές στις οποίες ο χειμώνας δεν είναι βαρύς, μιας και χάνουν την ελαστικότητά τους στο υπερβολικό ψύχος. Σε γενικές γραμμές, πρόκειται για αθόρυβους υαλοκαθαριστήρες, μιας και δεν διαθέτουν πλαίσιο.\nΧειμερινοί υαλοκαθαριστήρες με πλαίσιο. Μοιάζουν με τους κλασικούς αλλά έχουν καλύμματα από καουτσούκ, τα οποία προστατεύουν τις συνδέσεις τους τόσο από την υγρασία, όσο και από τη βρωμιά. Αποτελούν τη βέλτιστη λύση για το υπερβολικό ψύχος, είναι φτηνοί, αν και λόγω των προστατευτικών τους, στις μεγάλες ταχύτητες ενδέχεται να μην εφαρμόζουν σωστά και να μην καθαρίζουν καλά το παρμπρίζ.\nΥβριδικοί. Ο σχεδιασμός των συγκεκριμένων υαλοκαθαριστήρων είναι αεροδυναμικός, οπότε δεν επηρεάζεται ο καθαρισμός από την ταχύτητα του οχήματος. Έχουν και αυτοί καλύμματα προστασίας, αλλά είναι σχετικά ακριβοί.\nΘερμαινόμενοι. Αποτελούν τη βέλτιστη λύση σε περιπτώσεις παγετού, μιας και θερμαίνονται και λιώνουν τον πάγο. Το μόνο πρόβλημα είναι ότι αν δεν υπάρχουν τοποθετημένοι από το εργοστάσιο, θα απαιτηθεί η σύνδεσή τους στο ηλεκτρικό δίκτυο του αυτοκινήτου.\nΕταιρίες παραγωγής υαλοκαθαριστήρων\nΗ συγκεκριμένη εταιρία κατασκεύασε τον πρώτο της μηχανισμό καθαρισμού παρμπρίζ το 1926, ξεκινώντας την κατασκευή υαλοκαθαριστήρων για το ευρύ κοινό το 1927. Η εταιρία παράγει κλασικούς υαλοκαθαριστήρες, οι οποίοι ανήκουν στη σειρά Twin και είναι αθόρυβοι, ενώ ενδέχεται να διαθέτουν και αεροτομή, για καλύτερη λειτουργία στις υψηλές ταχύτητες. Επίσης, παρέχει και υαλοκαθαριστήρες χωρίς πλαίσιο, οι οποίοι ανήκουν στη σειρά Aerotwin. Η BOSCH τοποθετεί στη συσκευασία των προϊόντων της έναν κωδικό QR, τον οποίο αφού σαρώσει ο αγοραστής με το smartphone του, λαμβάνει ένα βίντεο με οδηγίες για την τοποθέτησή των υαλοκαθαριστήρων.\nΗ εταιρία Valeo ξεκίνησε τη λειτουργία της το 1923 και σήμερα, παράγει εργοστασιακό εξοπλισμό για μάρκες όπως οι BMW, Ford, Volkswagen κ.λπ. Η εταιρία παράγει όλους τους τύπους υαλοκαθαριστήρων και βρίσκεται ανάμεσα στις μεγαλύτερες της αγοράς. Ανάμεσα στα πρωτοποριακά της προϊόντα βρίσκονται οι σειρές: HydroConnect που αποτελείται από επίπεδα τμήματα με ασύμμετρη αεροτομή και τα οποία μπορούν να αντικαταστήσουν τα κλασσικά εργοστασιακά. Silencio, που αποτελείται από κλασικά, επίπεδα και υβριδικά τμήματα, τα οποία παράγονται από το υλικό δυο συστατικών VisioRubber. AquaBlade, που παρέχει μάκτρα με ενσωματωμένα ακροφύσια για το υγρό πλύσης, μειώνοντας την κατανάλωση, αλλά και το βάρος του συστήματος πλύσης των παρμπρίζ.\nΠρόκειται για μια οικογενειακή επιχείρηση, η οποία εμφανίστηκε στην αγορά το 1988 και η οποία εμπορεύεται ανταλλακτικά για Ευρωπαϊκά, Αµερικανικά και Ασιατικά αυτοκίνητα. Ανάμεσα στα περισσότερα από 30.000 προϊόντα της, υπάρχουν και υαλοκαθαριστήρες. Η εταιρία προσφέρει μάκτρα τριών ειδών: Συμβατικά, τα οποία παρέχουν βέλτιστο καθαρισμό, Χωρίς πλαίσιο τα οποία αποτρέπουν το πάγωμα και την οξείδωση και Υβριδικά που συνδυάζουν τα προτερήματα των δυο πιο πάνω τύπων.\nΗ ίδρυση της εταιρίας έγινε το 1899 και σήμερα, τοποθετεί προϊόντα σε περισσότερες από 100 χώρες. Στο μείγμα προϊόντων της εταιρίας υπάρχουν 4 είδη υαλοκαθαριστήρων: Συμβατικοί. Έχουν άψογη απόδοση και είναι αθόρυβοι, χάρη στην ειδική τους επίστρωση από γραφίτη. Χωρίς πλαίσιο. Αποτρέπουν το πάγωμα, μιας και δεν διαθέτουν τμήματα από μέταλλο και για τον ίδιο λόγο δεν σκουριάζουν. Υβριδικοί. Αποτελούν έναν συνδυασμό των πλεονεκτημάτων των πιο πάνω δύο τύπων. Με ενσωματωμένο μπεκ ψεκασμού και ειδικό κλιπ σύνδεσης στο μπράτσο με την επωνυμία Easychange.\nΗ εταιρία Stark Automotive εμφανίστηκε στην Ευρωπαϊκή αγορά ανταλλακτικών αυτοκινήτου το 2013, παράγοντας αρχικά αποκλειστικά τμήματα για συστήματα πέδησης. Στη συνέχεια, επεκτάθηκε και σε άλλα συστήματα αυτοκινήτου, αλλά και στους υαλοκαθαριστήρες. Προσφέρει στην αγορά κλασσικούς, χωρίς πλαίσιο, επίπεδους και υβριδικούς υαλοκαθαριστήρες με αεροτομή ή χωρίς. Ή φήμη της στηρίζεται στην ποιότητα των προϊόντων της που επιτυγχάνεται με συνεχείς ποιοτικούς ελέγχους.\nΗ ίδρυση της εταιρίας έγινε στις αρχές του 1900 και μετά από εκατό χρόνια εμπειρίας ένωσε τις δυνάμεις της με την Calsonic Kansei, μια εταιρία με παρόμοια ιστορία. Η εταιρία παρέχει προϊόντα σε 24 χώρες, βασιζόμενη σε δύο λέξεις: Monozukuri που είναι η ποιότητα σε κάθε πτυχή της παραγωγής και η παροχή βέλτιστων υπηρεσιών, και Genba που είναι τα εργαστήρια που αναζητούν συνεχώς καινοτομίες. Η γκάμα της εταιρίας προσφέρει υαλοκαθαριστήρες δυο τύπων: κανονικούς και επίπεδους τόσο σε σετ, όσο και ανεξάρτητα, για κάθε είδος οχήματος. Στη συσκευασία περιλαμβάνονται πάντα σύνδεσμοι και οδηγίες τοποθέτησης.\nΗ εταιρία ιδρύθηκε το 1922 και σήμερα ανήκει στον Όμιλο Valeo. Παράγει εργοστασιακό εξοπλισμό για μάρκες όπως οι Mercedes-Benz, BMW Volvo κ.λπ. Τα προϊόντα της παράγονται με την τεχνολογία Duotec+. Οι πιο δημοφιλείς σειρές προϊόντων της είναι οι: SWF Original HBlade που αποτελείται από υβριδικά, αθόρυβα μάκτρα υαλοκαθαριστήρων με αεροδυναμική σχεδίαση και άψογη λειτουργία ανεξάρτητα από την ταχύτητα του οχήματος. VisioFlex. Δεν έχουν πλαίσιο και διαθέτουν ειδική αεροτομή. Διαθέτουν στοιχεία πίεσης που βελτιστοποιούν την επαφή με το παρμπρίζ και ειδικό σετ συνδέσμων για κάθε αυτοκίνητο. AquaBlade. Διαθέτουν ενσωματωμένα μπεκ για το σύστημα πλύσης, ενώ μπορούν να είναι και θερμαινόμενα.\nΗ RIDEX αποτελεί μια νέα αλλά ταχύτατα αναπτυσσόμενη εταιρία, με αποθήκες στη Γερμανία και την Πολωνία. Ανάμεσα στην πληθώρα των προϊόντων που εμπορεύεται υπάρχουν και υαλοκαθαριστήρες. Η εταιρία παρέχει κλασσικούς, χωρίς πλαίσιο και επίπεδους υαλοκαθαριστήρες, με η χωρίς αεροτομή. Τα προϊόντα της ανήκουν συνήθως στην οικονομική κατηγορία τιμών.\nΗ αλλαγή των υαλοκαθαριστήρων με καινούριους είναι απλή και μπορεί να γίνει πολύ εύκολα. Ο τρόπος της αλλαγής είναι σχεδόν παρόμοιος για όλους τους τύπους υαλοκαθαριστήρων.\nΑρχικά, θα πρέπει να καλυφθεί το παρμπρίζ με κάποιο πανί για να μην προκληθούν γρατζουνιές στην επιφάνειά του. Στη συνέχεια, θα πρέπει να τραβηχτεί το μπράτσο των υαλοκαθαριστήρων προς τα εμπρός για να απομακρυνθεί από το κρύσταλλο. Στη συνέχεια, θα πρέπει να ξεκουμπωθεί ή να περιστραφεί ο σύνδεσμος για να αφαιρεθεί το μάκτρο. Πλέον, μπορεί να γίνει η τοποθέτηση του καινούριου, οπότε και η αφαίρεση του πανιού και η επαναφορά του υαλοκαθαριστήρα στην επιφάνεια του παρμπρίζ.\nΑν επιθυμείτε να αλλάξετε και το μπράτσο, στην όλη διαδικασία θα πρέπει να προστεθεί και το ξεβίδωμα της βίδας που συγκρατεί το μπράτσο στους περιστρεφόμενους άξονες του μηχανισμού.\nΜην ξεχνάτε ποτέ να ελέγχετε τη σωστή τοποθέτηση των τμημάτων, ενεργοποιώντας το σύστημα καθαρισμού των παρμπρίζ.


Σε απεργιακό κλοιό η εβδομάδα | politischios.gr\nΣε απεργιακό κλοιό η εβδομάδα\n- ΑΝΑΛΥΤΙΚΑ ΠΟΙΟΙ ΑΠΕΡΓΟΥΝ ΑΠΌ ΤΗ ΔΕΥΤΕΡΑ ΜΕΧΡΙ ΚΑΙ ΤΗΝ ΤΕΤΑΡΤΗ\nΜε την απεργία των εργαζομένων στα Μέσα Μαζικής Ενημέρωσης ξεκινά το πρωί της Δευτέρας το ευρύ απεργιακό μέτωπο της εβδομάδας.\nΗ ΓΣΕΕ και η ΑΔΕΔΥ έχουν εξαγγείλει 48ωρη πανεργατική απεργία Τρίτη 6 και την Τετάρτη 7 Νοεμβρίου. Τοπικά το Εργατικό Κέντρο καλεί σε συγκέντρωση την Τρίτη στις 11.00 στην πλατεία Βουνακίου και την Τετάρτη σε συμμετοχή στις απεργιακές δράσεις που έχουν προγραμματιστεί. «Μόνο αν τους πούμε ότι δεν έχουμε να πληρώσουμε τίποτε άλλο θα αναγκαστούν να πληρώσουν εκείνοι. Το οφείλουμε στους εαυτούς μας, στις οικογένειές μας αλλά και στις μελλοντικές γενεές», αναφέρει σε ανακοίνωση του.\nΤη συμμετοχή του στις κινητοποιήσεις του ΠΑΜΕ (10.30 στην είσοδο της Απλωταριάς) ανακοίνωσε και το Σωματείο Ιδιωτικών Υπαλλήλων. «Επιχειρούν να απελευθερώσουν το ωράριο, να καταργήσουν την Κυριακάτικη αργία, να σκλαβώσουν και να περάσουν αλυσίδες στους εργαζόμενους, να μετατρέψουν τους χώρους δουλειάς σε σύγχρονα κάτεργα», αναφέρει στο δικό του κάλεσμα στην απεργία.\nΑντίθετα, μέχρι και σήμερα το πρωί η διοίκηση του Εμπορικού Συλλόγου Χίου δεν είχε λάβει απόφαση αν τα καταστήματα θα παραμείνουν κλειστά και ποιες ώρες, παρότι ΕΣΕΕ και η ΓΣΕΒΕ έχουν δηλώσει συμμετοχή στις πανελλαδικές κινητοποιήσεις.\nΚλειστά και τα Νοσοκομεία\nΜε προσωπικό ασφαλείας θα λειτουργήσουν από τη Δευτέρα τα δημόσια νοσοκομεία, τα θεραπευτήρια και το ΕΚΑΒ. Η Ομοσπονδία των νοσοκομειακών γιατρών (ΟΕΝΓΕ) ανακοίνωσε τρεις 24ωρες απεργίες για τις 5, 6 και 7 Νοεμβρίου, αντιδρώντας στα νέα μέτρα που περιλαμβάνουν περικοπές στον τομέα της Υγείας.\nΧωρίς πλοία και taxi\nΤα πλοία θα παραμείνουν δεμένα στα λιμάνια την Τρίτη και την Τετάρτη. Τη συμμετοχή της στις απεργιακές κινητοποιήσεις έχει ανακοινώσει η Πανελλήνια Ναυτική Ομοσπονδία, ενώ επαναλαμβανόμενες 24ωρες απεργίες ξεκινούν από σήμερα και οι ιδιοκτήτες taxi. Για τρεις ώρες θα κλείσει ο ελληνικός εναέριος χώρος αύριο Τρίτη, από τις 10 το πρωί έως τη μία το μεσημέρι.\nΤη συμμετοχή του κλάδου των τραπεζοϋπαλλήλων στην 48ωρη απεργία της ΓΣΕΕ ανακοίνωσε και η Ομοσπονδία Τραπεζοϋπαλληλικών Οργανώσεων Ελλάδας.\nΕξαιτίας της συμμετοχής των δημοσιογράφων του «π» στην απεργιακή κινητοποίηση που έχουν κηρύξει οι δημοσιογραφικές ενώσεις, ο «π» δεν θα κυκλοφορήσει ενώ δεν θα γίνει καμία ανάρτηση στο site από τις 06:00 το πρωί της Δευτέρας μέχρι και τη λήξη της απεργίας εξαιρουμένων των εκτάκτων ειδήσεων.


//]]> Μαθητικές Α-ταξίες: ΚΑΚΟΠΟΙΗΣΗ\nαπό τις μαθήτριες Βενετία Πρένγκα, Γεωργία Έντζεβα\nΗ κακοποίηση ζώων δεν είναι ένα πρωτοφανές φαινόμενο στην χώρα μας. Με την πάροδο του χρόνου αυξάνεται συνεχώς. Όλο και πιο συχνά αναφέρονται περιστατικά είτε για θανάτωση, είτε για κακοποίηση κάποιου ζώου. Ωστόσο, καθώς αυξάνονται τα περιστατικά, αυξάνονται και οι ποινές. Οι θύτες πληρώνουν ακριβά τις απάνθρωπες πράξεις τους δίνοντας μεγάλα ποσά ακόμα και καταδίκη τους σε φυλάκιση, αφού η κακοποίηση ζώου είναι έγκλημα.\nΠολλές περιπτώσεις κακοποίησης συναντάμε σε καθημερινή βάση...\nΚακοποίηση ενός ζώου δεν είναι μόνο ο ξυλοδαρμός και η κακομεταχείριση, αλλά και η πλήρης εγκατάλειψη του σε απομονωμένους χώρους όπως μπαλκόνια, ταράτσες και στις αυλές των σπιτιών για αμέτρητες ώρες δίχως φαγητό και νερό. Περνώντας οι μέρες και συνεχίζοντας αυτή τη συμπεριφορά απέναντι στο ζώο, εκείνο 'τρελαίνεται', αρρωσταίνει και στο τέλος πεθαίνει εξαιτίας της αμέλειας μας!\nΕπίσης, σε χειρότερες περιπτώσεις οι ιδιοκτήτες τα εγκαταλείπουν στους δρόμους ή σε πάρκα όταν πλέον τα έχουν βαρεθεί χωρίς να ενδιαφέρονται στο ελάχιστο\nΑς επισημάνουμε το γεγονός ότι συχνά οι άνθρωποι που χρησιμοποιούν βία στα ζώα έχουν γενικά μία βίαιη συμπεριφορά και απέναντι στον άνθρωπο!\nΠολλές έρευνες έχουν δείξει πως η κακοποίηση ζώων είναι ένα βήμα πριν την κακοποίηση ανθρώπων! Αυτό συμβαίνει σε ανθρώπους που έχουν διαταραχές συμπεριφοράς.\nΑπό μικρή ηλικία κακομεταχειρίζονται ζώα καίγοντας τις ουρές τους, κόβοντας μέλη του σώματος τους και άλλες παρόμοιες ανάρμοστες σε ένα μικρό παιδί πράξεις. Έπειτα, στη υπόλοιπη ζωή τους συνεχίζουν να κακοποιούν..αυτή τη φορά όμως συνανθρώπους τους! Δεν είναι παράλογο που οι μεγαλύτεροι εγκληματίες υπήρξαν κακοποιητές ζώων στο παρελθόν!\nΤον τελευταίο χρόνο πια στην Ελλάδα θεσπίστηκαν αυστηροί νόμοι για την προστασία των ζώων κι επιβάλλονται ποινές στους δράστες . Μια κατάπτυστη περίπτωση κακοποίησης συνέβη απροκάλυπτα στην Εύβοια τελευταία στα Στύρα.\nΩστόσο θα έπρεπε να αναρωτηθούμε αν η πολιτισμένη κοινωνία μας, κάνει διακρίσεις και ως προς τα ζώα στο θέμα της κακοποίησης. Φαίνεται ότι η ευαισθησία μας αφορά σε συγκεκριμένα είδη ζώων, αυτά που δεν τρώγονται. Μήπως θα έπρεπε να σκεφτούμε ότι και άλλα είδη ζώων έχουν δικαίωμα στη ζωή….?\nστις 12:02 μ.μ. Αναρτήθηκε από mathitikh efimerida\nΕτικέτες άρθρο, κακοποίηση


ΠΕΡΙ ΚΟΣΜΟΥ: Η Ντάλια\nΜπήκε στον σταθμό του μετρό, στάθηκε στην ουρά να βγάλει εισιτήριο.\nΜόλις είχε τελειώσει τις δουλειές που είχε στο κέντρο και γύριζε σπίτι. Ήταν χαλαρός και κοιτούσε νωχελικά τον κόσμο που περνούσε βιαστικός γύρω του.\nΤο μάτι του έπεσε, σε μια γυναίκα, που πέρασε δίπλα του, μαζί με την κόρη της και τον γιο της, προφανώς\nΗ φυσιογνωμία της του φάνηκε πολύ γνωστή. Ήταν ίδια θα έλεγε κανείς με εκείνο το παράξενο κορίτσι που είχε γνωρίσει στα φοιτητικά του χρόνια που το φώναζαν με το παρατσούκλι Ντάλια. Αυτό που του έκανε εντύπωση ήταν ότι στο ίδιο μάλιστα αυτί φορούσε ένα σκουλαρίκι σταυρό, ίδιο με εκείνο που φορούσε και εκείνη. Η Ντάλια\nΉρθε η σειρά του. Έριξε τα χρήματα στο μηχάνημα πήρε το εισιτήριο, το ακύρωσε και κατευθύνθηκε στην αποβάθρα.\nΚάθισε σε μια από τις καρέκλες, καθώς περίμενε το μετρό, το μυαλό του γύρισε πολλά χρόνια πίσω, τότε που πρωτογνώρισε εκείνη την κοπέλα, την Ντάλια, που εκείνη η γυναίκα του θύμιζε έντονα.\nΉταν τότε που είχε πάει στήν σχολή για να γραφτεί. Στον χώρο μπροστά στην γραμματεία ήταν μαζεμένοι οι καινούριοι φοιτητές που συμπλήρωναν τα απαραίτητα χαρτιά για την εγγραφή τους, γίνονταν οι πρώτες επαφές μεταξύ τους, οι πρώτες φιλίες, συγκατοικήσεις στήνονταν, συνήθως με γνώμονα τον τόπο καταγωγής.\nΕκείνη την στιγμή έκανε την εμφάνισή της εκείνη. Ήταν αδύνατο να μην την προσέξει κανείς. Ψιλή κοπέλα, αδύνατη, με κοντό μαλλί βαμμένο καροτί και δυο μικρά πράσινα κοτσιδάκια να πέφτουν δεξιά και αριστερά στα μάγουλά της.\nΦορούσε ένα κόκκινο πουκάμισο, ένα πολύ κοντό σορτσάκι από κομμένο τζιν παντελόνι και καφέ δερμάτινα σανδάλια. Στο αριστερό της αυτί είχε για σκουλαρίκι ένα σταυρό.\nΌλοι γύρισαν και την κοίταξαν. Αυτή χωρίς να δώσει σημασία, συμπλήρωσε τα χαρτιά έκανε την εγγραφή της και έφυγε, χωρίς να πει μια κουβέντα. Από πολλούς γονείς που ήταν εκεί άρχισαν οι χαρακτηρισμοί, “Είδες το τσουλί??”, και οι συμβουλές, προς τις κόρες ιδιαίτερα, να μην παρασυρθούν και γίνουν σαν αυτή την...........\nΤην επόμενη φορά που την είδε ήταν όταν άρχισαν τα μαθήματα. Καθόταν στο αμφιθέατρο μαζί με τα παιδιά που είχε γνωρίσει και έκαναν παρέα, τον Απόστολο τον Τάκη και τον Φώτη, αστειεύονταν με διάφορα μέχρι να αρχίσει το μάθημα, Αυτή χωρίς να πει κουβέντα ήρθε και κάθισε δίπλα του. Σταμάτησαν να μιλούν, και γύρισαν και οι τέσσερις και την κοίταζαν. Παρ' ότι είχαν αρχίσει τα πρώτα φθινοπωρινά κρύα αυτή ήταν ντυμένη με ένα ιδιαίτερα προκλητικό όσο και φανταχτερό ντύσιμο. Έμεινε αμίλητη σε όλη την διάρκεια του μαθήματος και όταν αυτό τελείωσε, μάζεψε τα πράγματά της και εξαφανίστηκε.\nΤην έβλεπαν συχνά στην σχολή όπου παρακολουθούσαν μαθήματα, χωρίς να της δίνουν ιδιαίτερη σημασία.\nΚάποια ανύποπτη στιγμή που την είδαν να περνά, από μπροστά τους. Ο Τάκης δεν κρατήθηκε.\n-Ρε παιδιά, αυτή έτσι όπως είναι μου θυμίζει τις ντάλιες που έχει η μάνα μου στον κήπο.\nΌλοι στην παρέα γέλασαν, και της κόλλησαν το παρατσούκλι. “Ντάλια”\nΌταν έβγαιναν έξω για κανένα καφέ η κανένα ποτάκι, την συναντούσαν, άλλες φορές να συνοδεύεται από κάποιον, μεγαλύτερό της, και άλλες φορές μόνη της.\nΟι φορές που την συναντούσαν μόνη της όλο και πλήθαιναν, ώσπου τελικά όπου πήγαιναν, και την συναντούσαν, όλο μόνη της την έβλεπαν, να κάθετε σε ένα τραπεζάκι ή στο μπαρ, με ένα ποτήρι στο χέρι, και ένα τσιγάρο στο άλλο, πάντα ντυμένη φανταχτερά όσο και προκλητικά. Κατά καιρούς διάφοροι την γυρόφερναν αλλά αυτή φρόντιζε με τον ένα η τον άλλο τρόπο να τους αποφεύγει, και έμενε μόνη και σιωπηλή.\nΟ καιρός περνούσε, η παρέα μεγάλωσε, ήρθε η Ζωή, Βούλα, και η Πέπη.\nΜόνο ο Απόστολος έμεινε μόνος, άλλα η υπόλοιπη παρέα δεν τον άφηνε να πλήξη. Όπου και να πήγαιναν τον έπαιρναν μαζί τους, όλοι μαζί περνούσαν τον ελεύθερο χρόνο τους ευχάριστα.\nΠέρασε ο χειμώνας και μπήκε η άνοιξη, ο καιρός ζέστανε και, μια Κυριακή πρωί η παρέα απολάμβανε την πρωινή λιακάδα, συζητώντας για διάφορα, αστειευόταν, γελούσαν. Σε μια στιγμή την είδαν να έρχεται\nΈψαξε για τραπεζάκι να καθίσει, αλλά δεν είδε κάποιο ελεύθερο.\nΠλησίασε την παρέα.\n-Μπορώ να καθίσω μαζί σας???\n-Πώς κάθισε, της απάντησε εκείνος, δείχνοντάς της μια κενή καρέκλα.\nΈμειναν όλοι για λίγο σιωπηλοί, αλλά οι συζητήσεις ξανάρχισαν, στην αρχή δειλά, αλλά μετά από λίγο ξανά 'γιναν ζωηρές όπως και πριν.\nΗ Ντάλια, συμμετείχε στίς κουβέντες, χωρίς όμως να “ανοίγετε” ιδιαίτερα.\nΣιγά σιγά έγινε μέλος της παρέας, την καλούσαν να βγει μαζί τους, να διαβάσουν μαζί, αλλά πάντα αυτή ολιγόλογη κάπως απόμακρη γελούσε σπάνια, σαν κάτι να την έτρωγε. 'Οταν την ρωτούσαν τι έχει αυτή απαντούσε “Έχω τα δικά μου” η “ Είμαι με τις μέρες μου”, χωρίς να τους δίνει περισσότερες εξηγήσεις\nΟ Απόστολος άρχισε να δείχνει ενδιαφέρον για την Ντάλια.\nΠροθυμοποιόταν να την κεράσει, να την πάει σπίτι της, γενικά της έδειχνε ένα ενδιαφέρον χωρίς όμως αυτή να του δίνει θάρρος.\nΗ άνοιξη είχε μπει για τα καλά, Πλησίαζε το Πάσχα, ένα απόγευμα που είχαν πάει για καφέ όλοι μαζί, ο Απόστολος τους ανακοίνωσε ότι θα ερχόταν η μητέρα του να μείνει μαζί του για Σαββατοκύριακο.\n-Άντε επιτέλους να φάμε και ένα φαΐ της προκοπής, κοντεύουμε να λαλίσουμε με τους κροκόδειλους της λέσχης και τις λασπομακαρονάδες του Τάκη, είπε αυτός, και οι άλλοι της παρέας συμφώνησαν γελώντας.\nΕκείνη η Κυριακή, που τους είχε καλέσει για φαγητό ο Απόστολος, έφτασε επιτέλους. Συναντήθηκαν όπως είχαν συμφωνήσει, στο σπίτι της Πέπης και ξεκίνησαν για του Απόστολου.\nΤους υποδέχθηκε ο Απόστολος και τους σύστησε στην μητέρα του την κα Τασία, γυμνασιάρχης στο επάγγελμα, μια γυναίκα πρόσχαρη χαμογελαστή ευχάριστη και ιδιαίτερα περιποιητική.\nΜετά το γεύμα έφτιαξαν καφέδες και άρχισαν να μιλούν για την φοιτητική ζωή, να γελούν με τα ευτράπελα που τους είχαν συμβεί.\nΗ κουβέντα σιγά σιγά ήρθε και στα παιδικά χρόνια, όπου η κα Τασία έλεγε διάφορα γεγονότα και έδειχνε φωτογραφίες του Απόστολου μικρού, μπροστά στο σπίτι τους στην παιδική χαρά, στο σχολείο.\nΗ παρέα συμμετείχε στη συζήτηση λέγοντας διάφορα γεγονότα από τα δικά του παιδικά χρόνια ο κάθε ένας, περίεργα ή αστεία. Όλοι έκτος της Ντάλιας, της Χριστίνας όπως ήταν το κανονικό της όνομα. Αυτή είχε σκύψει το κεφάλι κάπνιζε ρουφούσε γουλιές από τον καφέ της και δεν έλεγε λέξη.\nΗ κα Τασία την πρόσεξε.\n-Γλυκό μου τι έχεις???\nΕκείνη γύρισε και την κοίταξε.\n-Τίποτε, απολυτός τίποτε\n-Δεν μπορεί κάτι σου συμβαίνει, τι είναι???\n-Ε.....να, σας ακούω να λέτε για τα παιδικά σας χρόνια, εγώ δεν έχω να θυμηθώ τίποτε γιατί δεν έχω τι να θυμηθώ\n-Τι εννοείς, την ξαναρώτησε η κα Τασία.\nΗ Χριστίνα (Ντάλια) άρχισε να διηγείται την ζωή της, κάτι που θα άλλαζε τον τρόπο που την έβλεπαν οι άλλοι της παρέας. Όλα θα άλλαζαν, και κυρίως η ίδια.\n-Εγώ μεγάλωσα σε ίδρυμα, δεν γνώρισα γονείς, τα παιδικά μου χρόνια ήταν γεμάτα ωράρια και κανόνες, δεν θέλω να τα θυμάμαι, Κάποια στιγμή γύρω στα δέκα μου πήγα να μείνω με μια οικογένεια, τους θετούς μου γονείς.\nΌλα έδειχναν ότι η ζωή μου θα άλλαζε και θα γινόταν μια φυσιολογική ζωή, όπως όλων των άλλων παιδιών. Τα πρώτα χρόνια όλα ήταν καλά, ήταν καλοί μαζί μου, ζούσα ωραία, όμως μετά λίγα χρόνια, τα πράγματα άλλαξαν.\nΆρχισαν οι τσακωμοί, όλο και ποιο συχνοί μέχρι που οι θετοί μου γονείς από σύζυγοι έγιναν απλά συγκάτοικοι, όλο και πιο συχνά έλειπαν ακόμα και για μέρες και εγώ έμενα όλο και περισσότερο μόνη μου σε ένα άδειο σπίτι, είχα χρήματα, πότε η μητριά που και πότε ο πατριός μου μου άφηναν και είχαν πει και σε μια γειτόνισσα να μου φέρνει λίγο φαΐ. Έκανε ο κάθε ένας την ζωή του, και ήταν σαν να μην υπήρχα πλέων γι' αυτούς.\nΚάποιες φορές η μητριά μου η ο πατριός μου έφερναν τους φίλους τους η τις φίλες τους σπίτι, και όταν γινόταν αυτό, η με έστελναν να μείνω στο σπίτι κάποιας φίλης μου η μου έλεγαν να μείνω στο δωμάτιο μου μέχρι να με φωνάξουν.\nΔεν υπήρχα γι' αυτούς, κανείς τους δεν μου έδινε σημασία, κανείς τους δεν ενδιαφερόταν για εμένα, απλά δεν υπήρχα.\nΓια να με προσέξουν έφτιαξα τα μαλλιά μου έτσι άρχισα να βάφομαι άλλαξα ντύσιμο. Ήθελα να γυρίσουν να με δουν, να μου πουν “Πώς έγινες έτσι τι ντύσιμο είναι αυτό??”, να πουν κάτι, έστω να μου δώσουν ένα χαστούκι, να κάνουν κάτι, να με δουν ότι υπάρχω και εγώ. Αλλά το μόνο που έγινε ήταν ότι προσέλκυσα την “προσοχή” του πατριού μου που όταν ήμασταν σπίτι μόνοι μας την νύχτα, ερχόταν και κοιμόταν μαζί μου στο κρεβάτι μου, κάθε πρωί, όταν γινόταν αυτό, ένιωθα απαίσια, έκανα εμετούς. Άρχισα να ζώ με την αγωνία της νύχτας, αν θα έρθει σπίτι, στο δωμάτιο μου, να πέσει από πάνω μου και.....\nΌποτε αντιστεκόμουν και δεν τόν άφηνα, αυτός με χτυπούσε και με έβαζε κάτω με τό ζόρι.\nΖούσα μια κόλαση μόνη μου. Δεν είχα κανέναν. Άρχισα να βγαίνω να ξενυχτάω, μήπως καταφέρω να ξεφύγω, μήπως βρώ και έναν άνθρωπο..... αλλά και αυτοί μόνο για να κοιμηθούν μαζί μου μια βραδιά και μετά να με πετάξουν σαν σκουπίδι. Κλείστηκα μέσα και άρχισα πίνω, να μεθάω, γιατί μόνο έτσι μπορούσα να αντέξω.\nΗ μόνη λύση που έβλεπα για να γλιτώσω από το μαρτύριο μου ήταν να στρωθώ να διαβάσω να περάσω σε μια σχολή κάπου μακριά, να έχω λόγο να φύγω από εκεί, να φύγω.....να φύγω.....να φύγω.....\nΤα τελευταία λόγια της διακόπτονταν από λυγμούς που την τράνταζαν, τα μάτια της είχαν γεμίσει δάκρυα.\nΌλοι παρακολουθούσαν την διήγηση της Χριστίνας με ανοιχτό το στόμα ανίκανοι να κουνηθούν ή πουν οτιδήποτε. Καταλάβαιναν, όλο αυτό τον καιρό που έκαναν παρέα ότι κάτι είχε, αλλά όχι κάτι τόσο τρομερό.\nΗ κα Τασία σηκώθηκε και πήγε κοντά της.\n-Έλα εδώ γλυκιά μου, της είπε. Άπλωσε τα χέρια της προς αυτή και έκανε να την πάρει αγκαλιά. Η Χριστίνα πετάχτηκε όρθια από την καρέκλα που καθόταν, όρμισε στην ανοιχτή αγκαλιά χώθηκε όσο πιο βαθιά γινόταν και άρχισε να αδειάζει από μέσα της με μιας, δάκρυα για καιρό μαζεμένα, με ένα δυνατό κλάμα.\nΗ υπόλοιπη παρέα είχε πάει κοντά της, της χάιδευαν τα μαλλιά ανίκανοι να αρθρώσουν λέξη από την έκπληξη.\nΜετά από ώρα, σταμάτησε πια να κλαίει, τα τελευταία δάκρυα κυλούσαν στα μάγουλά της. Έμενε μέσα στην αγκαλιά που την είχε δεχθεί γεμάτη αγάπη, από μια, μέχρι πριν από λίγο, άγνωστη της κυρία.\nΗ κα Τασία την έπιασε από τα μπράτσα και την έστισε όρθια μπροστά της, της σκούπισε τα μάτια και την ρώτησε.\n-Δεν μου λες γλυκιά μου, που θα κάνεις Πάσχα???\n-Ωραία, είσαι καλεσμένη να κάνεις Πάσχα μαζί μας\n-Ευχαριστώ είπε εκείνη, και σκούπισε με το χέρι τα κατακόκκινα από το κλάμα μάτια της.\nΉρθε η σειρά της υπόλοιπης παρέας, δεν ήταν πια, για αυτούς, η απόμακρη λιγομίλητη Ντάλια που πολλές φορές τους είχε κάνει να νιώσουν περίεργα, με την παρουσία της, που κάποιες φορές είχε ακουστεί “γιατί την κουβαλάμε αυτήν μαζί μας???”, αλλά πλέων ήταν η φίλη τους η Χριστίνα.\nΤα παιδιά άρχισαν να την αγκαλιάζουν, σε αγκαλιές πραγματικής αγάπης, και να της ζητούν συγγνώμη για όσες φορές είπαν γι' αυτήν κάποια κακία.\nΌλα είχαν αλλάξει μεταξύ τους και κυρίως αυτή. Είχε πλέων απελευθερωθεί από το βάρος που είχε μέσα της, είχε πια πραγματικούς φίλους που την αγαπούσαν, το καταλάβαινε το ένοιωθε. Το χαμόγελο πήρε την θέση του στα χείλη της, και το γέλιο στην ζωή της.\nΟι μέρες πέρασαν και οι διακοπές του Πάσχα ήρθαν, όλοι πήγαν να γιορτάσουν στα σπίτια τους. Η Χριστίνα πέρασε τις μέρες αυτές μαζί με την οικογένεια του Απόστολου.\nΟι γιορτές πέρασαν, Η παρέα γύρισε στην μικρή πόλη και στις σπουδές της, κάτι όμως ακόμα είχε αλλάξει. Ο Απόστολος και η Χριστίνα είχαν ενώσει τα χέρια σε έναν δυνατό κόμπο που κανένας ποτέ δεν θα μπορούσε να λύσει.\nΤα χρόνια πέρασαν. Αποφοίτησαν έφυγαν, χάθηκαν οι άνθρωποι, σχέσεις, φιλίες διαλύθηκαν Τα ρούφηξε όλα η ρουτίνα της ζωής, τα άνχοι της οι αγωνίες της, το μόνο που έμεινε ήταν θολές αναμνήσεις στον νου και παλιές φωτογραφίες σε κάποιο σκονισμένο άλμπουμ\nΗ Τελευταία φορά, που είχε δει τον Απόστολο και την Χριστίνα ήταν όταν είχε πάει να τους αποχαιρετίσει στον Σταθμό Πελοποννήσου, όπου περίμεναν το τρένο.\nΑυτός καθησμένος σε ένα παγκάκι στήν άδεια αποβάθρα, με αυτή καθισμένη στά πόδια του να κοιμάτε.\nΤους πλησίασε, ο Απόστολος έφερε τό δάχτιλό του κάθετα στά χείλη του.\n-Σσσσσ σιγά, θα μου την ξυπνήσεις........\nΕπέστεψε πίσω από το ταξίδι στο παρελθόν, στήν πολύβοη, γεμάτη κόσμο αποβάθρα του μετρό.\nΓύρισε και κοίταξε για μια ακόμα φορά προς την μεριά που καθόταν εκείνη η κυρία με τα παιδιά της.\nΣηκώθηκε από την θέση του και πλησίασε.\nΕκείνη γύρισε και τον κοίταξε....Χαμογέλασε με έκπληξη.\n-Δεν το πιστεύω, μετά από τόσα χρόνια....\nΑγκαλιάστηκαν, έφυγαν όλοι μαζί από τον σταθμό για ένα κοντινό καφέ.\nΕίχαν τόσα πολλά να πουν.............\nΑναρτήθηκε από Alexis B στις 6:02 π.μ.\nΑπό παντού μπορεί να σου έρθει η έμπνευση.\nΑκόμα και από ένα ραδιομαραθόνιο για λογαριασμό της UNISEF με σχετικό θέμα.\n11 Μαΐου 2008 - 9:04 π.μ.\nγράφεις πολύ όμορφα φίλε Αλέξη...\nτην καλημέρα μου και πάλι...\n11 Μαΐου 2008 - 12:23 μ.μ.\nΚουβάρια οι ζωές των ανθρώπων μπλέκονται πολλές φορές... κι η μοίρα όμως παίζει παράξενα παιχνίδια...\nΆραγε υπάρχουν συμπτώσεις;\nΟμορφη ιστορία έγραψες απ΄ αυτές που μπορούν να συμβούν ή έχουν συμβεί...\nΗταν μια μαθήτρια 2 χρόνια μεγαλύτερή μου στο σχολείο, που ο θετός πατέρας της την βίαζε. Εκείνη αγάπησε ένα παλληκάρι μα όταν ο θετός μπαμπάς έμαθε ότι θα την έχανε, την σκότωσε. Ναι! την σκότωσε.\nΠήγαινα Α Λυκείου τότε. Κι όταν έμαθα την ιστορία κατάλαβα την μελαγχολία που έβλεπα στα μάτια της...\n11 Μαΐου 2008 - 1:25 μ.μ.\nθυμισε μου να κανουμε ενα παιχνιδι.. να δινει καποιος 5 λεξεις και ο αλλος να πλαθει μια ιστορια...καλημερα\nομορφες παντα οι ιστοριες σου..\n11 Μαΐου 2008 - 5:41 μ.μ.\nΚειμενο και τραγουδι συνδυασμος "θανατηφορος":)Τελεια!\n11 Μαΐου 2008 - 9:31 μ.μ.\nΜιά όμορφη καλημέρα!!!!!!!!\nκι ένα φιλάκι!\nόταν βρω χρόνο θα σε διαβάσω, είμαι σίγουρη , θα είναι εξίσου όμορφο, όπως και τα προηγούμενα σου...\n12 Μαΐου 2008 - 12:27 μ.μ.\nΑλέξη να είσαι καλά..\nΠολύ όμορφο κείμενο, το τραγούδι αγαπημένο.\nΦΙΛΙΑ, καλή σου εβδομάδα.\n12 Μαΐου 2008 - 12:52 μ.μ.\nπολύ πασχαλινό, λίγο μετά το πάσχα (όλο λέω πέντε λεπτά θα μείνω στα blogα κι όλο κολλάω, ειδικά εδώ)\n13 Μαΐου 2008 - 8:52 π.μ.\n13 Μαΐου 2008 - 9:15 π.μ.\nκαι χείλη χαμόγελο\nτην καλημέρα μου alex!\n13 Μαΐου 2008 - 11:32 π.μ.\nΥπέροχο! Απλά υπέροχο! Διάβαζα, βούρκωνα, ανατρίχιαζα...\n13 Μαΐου 2008 - 12:47 μ.μ.\nΦτιάχνει η ζωή πολλές φορές τα πιο απίθανα σενάρια...\n13 Μαΐου 2008 - 3:11 μ.μ.\nΑγγίζουνε περίεργα αυτά που γράφεις, να τα εκδόσεις, σκέψου το, καλά; Όταν νομίσεις πώς έχεις ολοκληρώσει μια ενότητα κειμένων, ένα μικρό κεφάλαιο ζωής και σκέψεων, δεν ξέρω πότε και όλα αυτά, αλλά θα θελα πολύ να έχω όσα γράφεις και άλλα στη βιβλιοθήκη μου! Αλήθεια! Κιοσκιομάκια και πάλι!\n13 Μαΐου 2008 - 3:59 μ.μ.\nΗ αλήθεια είναι τόσο μπροστά μας που πρέπει πάντα να κλείσουμε τα μάτια για να την δούμε, να την νιώσουμε.\n14 Μαΐου 2008 - 4:28 π.μ.\nτι όμορφο...?? ποτέ δεν ξέρεις τι κρύβει ο καθένας μέσα του και πόσο ανάγκη μπορεί να έχει μια αγκαλιά σαν κι αυτή που εσύ έχει κακομάθει μέσα της!! Φιλί!! :-)\nπλασματα αδυναμα και survivors ταυτοχρονα!!!\n14 Μαΐου 2008 - 4:49 μ.μ.\nΓιώργος > Σε ευχαριστώ, και να σου πώ δεν είχα καταχωρίσει το blog σου, καλά που ήρθες, Τώρα το έχω\nΑλεξάνδρα > Πάντα γράφω με το σκεπτικό ότι η ιστορία μου μπορεί να είναι και η ιστορία της "διπλανής πόρτας", και πάντα στενοχοριέμαι όταν μαθαίνω ότι έχει συμβεί στα αλήθεια.\nΛυπάμαι για αυτό το συμβάν με την κοπέλλα.\nΤί να πεί κανείς. Τί να πεί.\nSkouliki > Καλή ιδέα ερεζούμ τριανταμία, καλή ιδέα\nΦεγγαραγαλιές > Ευχαριστώωωωωω\nKaveiros > Προσπαθώ να τα συνδιάζω, και πιστεύω ότι τα καταφέρνω\ngenna > Καλημέρα και σε εσένα, φιλί\nroadartist > Μεγάλη καλημέρα, να είσαι καλά\nmeniek > Πολύ πασχαλινό, μάλλων πολύ "ανθρώπινο(?)", μετά και από αυτά που ακούσανε τα αυτάκια μας τελευταία........\nMist > Καλός ήρθες γιά μια ακόμα φορά\nΣοφία > καλός την. Καλός ήρθες.\nΦύρδιν μίγδην > Η ζωή, οι άνθρωποι(?) φτιάχνουν σενάρια που ώρες ώρες βλέπω το κείμενό μου πολύ λάιτ....\nMarionettie > Καλός την για μιά ακόμα φορά με τα καλά σου λόγια\nfreedula > Να κλείσουμε τα μάτια και να ανοίξουμε τα αυτιά.....\nΟι άνθρωποι αναζητούν πάντα την αλήθεια. Πόσοι όμως είναι έτοιμοι να την δεχθούν, χωρίς να την μισήσουν?????\nfira > Βρεεεεεεε σαν τα χιόνιαααααα\nκαλός την. λοιπόν για να έρχεσε θα βάζω στήν αρχή της ανάρτησης φωτογραφίες από γλυκά\nUna mama > για ένα παιδί που έχει μεγαλώσει έτσι, σε τέτοιο περιβάλλον, υπάρχουν πολύ δρόμοι να ακολουθίσει.\nΔυστιχώς οι περισσότεροι..κατήφοροι που οδηγούν στόν πάτο....\nΜια μεγάλη καλημέρα σε όλους και ευχαριστίες για τίς επισκέψεις και τα σχόλια.\n15 Μαΐου 2008 - 2:17 π.μ.\nΔεν ειναι και άσχημη η ιδέα σου.... μπορουν να μου προσφέρουν γλυκά και στη σχολή μπας και πατήσω σε κάνα μάθημα??? οεο?? :-) Καλημερούδια!!!\n16 Μαΐου 2008 - 10:59 π.μ.\nκαλε κοιμησου τετοια ωρα και γυρναςςςςςςςςς σε ακαταλληλα μπλογκ\n17 Μαΐου 2008 - 1:16 π.μ.\nΓια μια ακόμα φορά με έκανες να δακρύσω!\nΣαν να παρακολουθούσα ταινία ήταν.\n18 Μαΐου 2008 - 1:20 μ.μ.\nΩραίο κείμενο.. μα γιατί χωρίσανε, όταν τελείωσε το πανεπιστήμιο???? Δε γινόταν να τα έχουν ακόμα?? (είμαι του happy end μη δίνεις σημασία!! χιχιχιχι)\n19 Μαΐου 2008 - 8:58 π.μ.\nΌμορφο γράψιμο... Τώρα σε γνωρίζω!\n19 Μαΐου 2008 - 9:30 μ.μ.


Χωρίς ΚΑΜΙΑ συμμετοχή της Περιφέρειας ή του Δήμου Καλαβρύτων καθαρίστηκαν τελικά οι πηγές του Λάδωνα | ΚΑΛΑΒΡΥΤΑ ΝΕΤ\nΧωρίς ΚΑΜΙΑ συμμετοχή της Περιφέρειας ή του Δήμου Καλαβρύτων καθαρίστηκαν τελικά οι πηγές του Λάδωνα\nΔευ, 27/11/2017 - 15:21\nΧωρίς καμία συμμετοχή του Δήμου Καλαβρύτων ή της Περιφέρειας Δυτικής Ελλάδας που είναι οι αρμόδιοι, καθαρίστηκαν τελικά, σύμφωνα με το έγγραφο - ευχαριστήριο που μας έστειλε ο κ. Σοφοκλής Κοντογιάννης, οι πηγές του ποταμού Λάδωνα.\nΤο ΚΑΛΑΒΡΥΤΑΝΕΤ σε παλαιότερη δημοσίευση είχε αναφερθεί στο συγκεκριμένο θέμα σε άρθρο με τίτλο "Ιδού κύριοι πως κατάντησαν οι πηγές του ποταμού Λάδωνα!!!". Είχαμε τότε δημοσιεύσει φωτογραφίες που προσέβαλαν τουλάχιστον τη δική μας αισθητική και καλούσαμε Δήμο και Περιφέρεια να προβούν στις απαραίτητες ενέργειες του καθαρισμού των πηγών. (Διαβάστε εδώ το σχετικό άρθρο). Έγγραφο προς το Δήμο και την Περιφέρεια, είχε στείλει και ο Πρόεδρος του Τοπικού Συμβουλίου Λυκούριας κ. Σοφ. Κοντογιάννης που τους καλούσε να προβούν άμεσα στον απαραίτητο καθαρισμό, αλλά κανείς δεν ενδιαφέρθηκε.\nΦαίνεται ότι ο κ. Σοφ. Κοντογιάννης ακολούθησε μάλλον τον λάθος τρόπο! Προσπάθησε να λύσει το θέμα "υπηρεσιακά", όπως αρμόζει σε ένα πολιτισμένο κράτος. Ίσως πίστεψε και αυτός τα λεγόμενα των ΣΥΡΙΖΑ-ΑΝΕΛ ότι κάτι έχει αλλάξει σε αυτόν τον τόπο και έτσι κατά τα κοινώς λεγόμενα την "πάτησε", αφού αναγκάστηκαν οι άνθρωποι εκεί στου Λυκούρια, ΜΕ ΔΙΚΑ ΤΟΥΣ ΕΞΟΔΑ όπως μάθαμε, να κάνουν τον καθαρισμό των πηγών και του ποταμού με απούσες για άλλη μια φορά την πολιτεία, την Περιφέρεια και το Δήμο.\nΟι δε κάτοικοι των Κρινοφύτων (πιο έξυπνοι;) ακολούθησαν την "νεοελληνική πεπατημένη ". Βρέθηκαν στη "λαϊκή συνέλευση", (πολύ sick όρος) που οργάνωσαν οι "Γκρούεζες" του ΣΥΡΙΖΑ (για να θυμηθούμε και την γνωστή ελληνική ταινία με το Μαυρογιαλούρο), εξέφρασαν τα προβλήματα του τόπου τους στον Μαυρογιαλούρο και ως εκ θαύματος το γεφύρι καθαρίστηκε. Λες και πριν την "λαϊκή συνέλευση" η Περιφέρεια δε γνώριζε το πρόβλημά τους. Αλλά αν ο Περιφερειάρχης το καθάριζε χωρίς την "παρέμβαση" του Βουλευτή πως θα γινόταν η... "εκδούλευση";\nΠέρα από τον καθαρισμό των πηγών έγινε και καθαρισμός του ποταμού κατά μήκος τεσσάρων περίπου χιλιομέτρων (από Παγκρατέικο εως σχεδόν τις πηγές). Επί πέντε μέρες τα μηχανήματα δούλευαν αφαιρώντας τεράστια ποσότητα από λεύκες,πλατάνια κ.λ.π, που επί χρόνια έφρασαν την ομαλή ροή. Τα ξύλα που μαζεύτηκαν διατέθηκαν σε κατοίκους του χωριού που κρίθηκε ότι είχαν άμεση ανάγκη\nΓια άλλη μια φορά αξίζουν ΣΥΓΧΑΡΗΤΗΡΙΑ τόσο στον πρόεδρο του Τοπικού Συμβουλίου Λυκούριας κ. Σοφοκλή κοντογιάννη, όσο και στα υπόλοιπα μέλη γι αυτή τους την ενέργεια. Και επαναλαμβάνουμε με ΔΙΚΑ ΤΟΥΣ ΕΞΟΔΑ έκαναν τον καθαρισμό.\nΣυγχαρητήρια για τους λόγους που αναφέρονται στην παρακάτω επιστολή αξίζουν επίσης στην κα Λιανίδη Ελένη, στον Δασοφύλακα κ. Γεώργιο Μηλιτσόπουλο και στους χειριστές του μηχανήματος κ.κ. Χρήστο και Θοδωρή Σμέρο ( πατέρας και γιος ).


Τα θεμελιώδη δικαιώματα κατά τον περιορισμό της κυκλοφορίας των πολιτών | ΣΠΙΤΙ ΤΗΣ ΕΥΡΩΠΑΪΚΗΣ ΙΣΤΟΡΙΑΣ\nΗ ελευθερία έκφρασης, το δικαίωμα του συνέρχεσθαι και η ελεύθερη κυκλοφορία αποτελούν θεμελιώδη δικαιώματα που κατοχυρώνονται στην Ευρωπαϊκή Σύμβαση Δικαιωμάτων του Ανθρώπου. Τα μέτρα έκτακτης ανάγκης που ελήφθησαν στις ευρωπαϊκές χώρες για τον περιορισμό της εξάπλωσης του κορονοϊού είχαν διάφορες παράπλευρες επιπτώσεις, μεταξύ των οποίων ο περιορισμός των εν λόγω θεμελιωδών δικαιωμάτων. Οι επικριτές των μέτρων ισχυρίστηκαν μάλιστα ότι ορισμένα κράτη επωφελήθηκαν από την κατάσταση έκτακτης ανάγκης για να περάσουν αμφίβολες νομοθετικές πράξεις που δεν σχετίζονται με την καταπολέμηση της νόσου COVID-19. Οι Ευρωπαίοι έδειξαν, ωστόσο, ότι είναι πρόθυμοι να υπερασπιστούν τα δικαιώματα αυτά, όταν οι εξαιρετικές περιστάσεις αποκαλύπτουν τα τρωτά σημεία των δημοκρατικών κοινωνιών.\nΚατά τις πρώτες εβδομάδες του πανευρωπαϊκού περιορισμού της κυκλοφορίας, η Ελληνοαυστριακή καλλιτέχνιδα Άννα Βάσωφ δημιούργησε ένα κεραμικό χέρι σαν μάσκα, για να παραπέμψει στην ασφυξία —τόσο πραγματική όσο και μεταφορική— που προκλήθηκε από την πανδημία. «Ένα από τα συνηθέστερα συμπτώματα της νόσου COVID-19 είναι η δύσπνοια και οι αναπνευστικές δυσχέρειες, αυτή η ασθένεια ωστόσο προκάλεσε ασφυξία και σε πολλούς άλλους τομείς της ζωής» γράφει η Άννα Βάσωφ σχετικά με το έργο της.\n«Είναι γεγονός ότι σε πολλές ευρωπαϊκές χώρες καταργήθηκαν πολλά συνταγματικώς εγγυημένα ανθρώπινα δικαιώματα κατά τη διάρκεια της κρίσης του κορονοϊού και ότι αυτό προκάλεσε κοινωνική ασφυξία σε χιλιάδες πολίτες. Κατά τη διάρκεια της καραντίνας, πολλοί άνθρωποι και ιδίως γυναίκες αναγκάστηκαν να παραμείνουν για μήνες σε ανυπόφορα μικρά διαμερίσματα και να αντιμετωπίσουν σωματική και κυρίως ψυχολογική βία από μέλη της οικογένειάς τους, καθώς και να παραμείνουν σιωπηλές για να επιβιώσουν. Στους δημόσιους χώρους οι χειρουργικές μάσκες έγιναν σύμβολα της κοινωνικής αποστασιοποίησης, μιας δυστοπικής κατάστασης που περιγράφει ως επί το πλείστον τον φόβο να πλησιάσουμε άλλους ανθρώπους».\nΟι λόγοι διαδήλωσης δεν μειώθηκαν με τον περιορισμό της κυκλοφορίας. Κάποιες διαδηλώσεις αναβλήθηκαν, ενώ άλλες προκλήθηκαν ακριβώς από τα μέτρα έκτακτης ανάγκης. Πώς όμως διαδηλώνουν οι άνθρωποι, όταν απαγορεύονται οι μεγάλες συγκεντρώσεις και οι δημόσιοι χώροι είναι κλειστοί; Η ελευθερία διαδήλωσης προκύπτει από το δικαίωμα του συνέρχεσθαι, συνεπώς, αποτελεί επίσης θεμελιώδες δικαίωμα.\nΤον Απρίλιο του 2020 επρόκειτο να ψηφιστεί ένας νόμος στην Πολωνία ο οποίος θα ποινικοποιούσε τις εκτρώσεις και τη σεξουαλική αγωγή. Οι μαύρες ομπρέλες που αποτελούσαν το σύμβολο της μάχης για την προστασία των δικαιωμάτων των γυναικών στην Πολωνία δεν μπορούσαν να εμφανιστούν σε δημόσιους χώρους στο πλαίσιο διαδηλώσεων. Μαζί με άλλους διαδηλωτές στην πόλη Szczecin, η Magda Górecka στάθηκε σε μια ουρά σουπερμάρκετ, στον μόνο δημόσιο χώρο που επιτρεπόταν να βρίσκονται πολλά άτομα συγχρόνως. Άλλοι διαδηλωτές κρέμασαν μαύρες ομπρέλες και αφίσες από τα μπαλκόνια και τα παράθυρά τους. Εντέλει η ψήφιση του νόμου κατά των αμβλώσεων αναβλήθηκε.\nΗ ομπρέλα δεν είναι τυχαία επιλογή για τις γυναίκες στην Πολωνία· πρόκειται για ιστορική υπενθύμιση του μακρόχρονου αγώνα για τα δικαιώματα των γυναικών. Το 1918 οι Πολωνές σουφραζέτες χτυπούσαν τις ομπρέλες τους στο πεζοδρόμιο μπροστά από την κατοικία του Πολωνού ηγέτη Józef Piłsudski, απαιτώντας να τους παραχωρηθεί δικαίωμα ψήφου.\nΙστορία δύο πόλεων. Τα σύνορα της πανδημίας\nΛόγω του περιορισμού κυκλοφορίας των πολιτών, η ελεύθερη κυκλοφορία δέχτηκε έντονο πλήγμα. Τα ξεχασμένα σύνορα υψώθηκαν ξανά και πολλοί Ευρωπαίοι βρέθηκαν μακριά από τις οικογένειές τους. Οι κάτοικοι των συνοριακών πόλεων αντέδρασαν με δημιουργικότητα, έργα τέχνης και σιωπηλές διαμαρτυρίες κατά του συγκεκριμένου περιορισμού της ελεύθερης κυκλοφορίας.\nΟ Gruia Bădescu, ερευνητής στο Πανεπιστήμιο της πόλης Κωνσταντίας στη Γερμανία, κατέγραψε τη νέα πραγματικότητα μιας πόλης που ζούσε με νέα σύνορα:\n«Στα μέσα Μαρτίου του 2020 εμφανίστηκε ένας μεταλλικός φράχτης που διαχώριζε τον ανοιχτό χώρο πρασίνου στην όχθη της λίμνης μεταξύ της γερμανικής Κωνσταντίας και της ελβετικής πόλης Kreuzlingen. Τον φράχτη έχτισε η γερμανική ομοσπονδιακή αστυνομία στο πλαίσιο της πολιτικής κλεισίματος των συνόρων σε όλη τη χώρα. Η ενέργεια αυτή κατέπληξε τους πολίτες της ενοποιημένης αστικής περιφέρειας Κωνσταντίας-Kreuzlingen. Ξαφνικά χώρισαν ζευγάρια, οικογένειες και φίλοι, οι οποίοι πήγαιναν στον νέο συνοριακό φράχτη για να ιδωθούν. Δεν ήταν σπάνιο να βλέπει κανείς ζευγάρια χέρι-χέρι με τον φράχτη ανάμεσά τους» μας εξήγησε ο Gruia Bădescu.\n«Στις αρχές του Απριλίου, το δημοτικό συμβούλιο του Kreuzlingen αποφάσισε να βάλει και δεύτερο φράχτη, ώστε να είναι αδύνατο το άγγιγμα μεταξύ των ανθρώπων στις δύο πλευρές. Η απόσταση ανάμεσα στους δύο φράχτες συμμορφωνόταν με τους κανόνες κοινωνικής αποστασιοποίησης».\nΣύντομα άρχισαν να εμφανίζονται σιωπηλές διαμαρτυρίες κατά του κλεισίματος των συνόρων. Οι διοργανωτές ζήτησαν από όλους τους ενδιαφερόμενους ή όσους επιθυμούσαν να συμμετάσχουν για να εκφράσουν την αλληλεγγύη τους να σκεφτούν κάτι που θα μπορούσαν να φέρουν στον φράχτη: μια φωτογραφία, ένα γράμμα, μια κλειδαριά ή οποιοδήποτε άλλο δημιουργικό αντικείμενο. Η πρόσκληση ανέφερε: «Φέρτε μόνο αντικείμενα με θετικούς συνειρμούς. Απαγορεύονται οι προκλήσεις και τα αντικείμενα για πέταμα».\nΟι οικογένειες οργάνωναν πικνίκ στις δύο πλευρές του φράχτη, ενώ επάνω του εμφανίστηκαν αφίσες. Σε μία από αυτές έλεγε: «Ούτε οι κατεστραμμένες οικογένειες ούτε ο εθνικισμός είναι λύση για την πανδημία. Ο φράχτης πρέπει να αφαιρεθεί». Σε μια άλλη αφίσα ανακοινωνόταν ότι «ένα νιόπαντρο ζευγάρι θρηνεί τον γάμο του, ο οποίος έπειτα από 25 ημέρες έπεσε θύμα αυτού του φράχτη».\nΣτις 15 Μαΐου ο φράχτης επιτέλους απομακρύνθηκε.\nΌπως δείχνουν αυτά τα παραδείγματα, οι Ευρωπαίοι βρήκαν δημιουργικές διεξόδους για να αμφισβητήσουν τους περιορισμούς των θεμελιωδών δικαιωμάτων τους κατά τον περιορισμό της κυκλοφορίας, επινοώντας συνεχώς νέους τρόπους για να κάνουν τη φωνή τους να ακουστεί.\nΕδώ μπορείτε επίσης να διαβάσετε σχετικά με τις αντιδράσεις άλλων Ευρωπαίων για την επαναφορά των συνόρων.\nImage credit: Hand mask by Anna Vasof, 2020


Το ΑΠΘ τίμησε τον Ζαν-Κλοντ Γιούνκερ - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΕΛΛΑΔΑ / Το ΑΠΘ τίμησε τον Ζαν-Κλοντ Γιούνκερ\nΤο ΑΠΘ τίμησε τον Ζαν-Κλοντ Γιούνκερ\n14 Ιουλίου 2017 - 10:11 Από Πέπη Οικονόμου\nΤο Αριστοτέλειο Πανεπιστήμιο Θεσσαλονίκης υποδέχεται σήμερα έναν Ευρωπαίο φιλέλληνα, καταδεικνύοντας τον σταθερό προσανατολισμό του στη σύγχρονη δυτική σκέψη και στα ευρωπαϊκά ιδεώδη.\nΑυτό είναι το μήνυμα της σημερινής αναγόρευσης του προέδρου της Ευρωπαϊκής Επιτροπής, Ζαν-Κλοντ Γιούνκερ, σε επίτιμο διδάκτορα της Νομικής Σχολής του ΑΠΘ. Η τελετή έγινε παρουσία του πρωθυπουργού Αλέξη Τσίπρα, του προέδρου της Σερβίας Αλεξάνταρ Βούτσιτς, του πρωθυπουργού της Βουλγαρίας Μπόικο Μπορίσοφ και Ελλήνων υπουργών, καθώς στον ίδιο χώρο –το Μέγαρο Μουσικής Θεσσαλονίκης– τις πρωινές χώρες θα πραγματοποιηθεί σύνοδος κορυφής Ελλάδας – Σερβίας – Βουλγαρίας.\nΗ ομιλία του κ. Γιούνκερ θα έχει θέμα «Ελλάδα και Ευρώπη: Ένα ταξίδι ανθρωπισμού» στην εκδήλωση που θα αρχίσει στις 8 μ.μ. Πρώτη επιλογή ήταν η τελετή αναγόρευσης να πραγματοποιηθεί στην Αίθουσα Τελετών του ΑΠΘ, όπως συμβαίνει σε ανάλογες περιπτώσεις. Ο χώρος του Μεγάρου επελέγη και για λόγους ασφαλείας της εκδήλωσης, καθώς ήδη τα μέτρα θα είναι αυξημένα λόγω της συνάντησης κορυφής. Εντός του ιδρύματος υπήρξαν αντιδράσεις κατά της επιτιμοποίησης Γιούνκερ από αριστερές φοιτητικές παρατάξεις και συνδικαλιστικούς φορείς, μειοψηφικής εμβέλειας.\nΣτην ομιλία του ο πρόεδρος της Ευρωπαϊκής Επιτροπής κατά την τελετή αναγόρευσής του σε Επίτιμο Διδάκτορα της Νομικής Σχολής του Αριστοτελείου Πανεπιστημίου Θεσσαλονίκης είπε:\nΘα ήθελα να ξεκινήσω ευχαριστώντας τον πρύτανη για τα καλά κι ευγενικά του λόγια. «Ευχαριστώ πολύ, Περικλή».\nΑισθάνομαι πολύ περήφανος που μου απονέμεται αυτός ο υψηλού κύρους τίτλος του επίτιμου διδάκτορα. Το γεγονός ότι προέρχεται από την ιστορική Νομική Σχολή του Αριστοτελείου Πανεπιστημίου Θεσσαλονίκης αποτελεί ακόμη μεγαλύτερη τιμή.\nΚαι θα πρέπει επίσης να πω ότι η απονομή αυτή είναι ίσως η σημαντικότερη ημέρα στην ομολογουμένως όχι και τόσο ένδοξη νομική σταδιοδρομία μου. Πράγματι, νόμιζα ότι είχε λήξει την ίδια ημέρα που ορκίστηκα στον δικηγορικό σύλλογο του Λουξεμβούργου το 1982!\nΑκόμη όμως κι αν η άσκηση της δικηγορίας έληξε για μένα προτού αρχίσει, η επιδίωξη της δικαιοσύνης — και ιδίως της κοινωνικής δικαιοσύνης — ήταν πάντα η κινητήρια δύναμή μου. Μας δίνει τη δυνατότητα να υπερασπιζόμαστε τις ελευθερίες και τις αξίες μας, και να προστατεύουμε τα πιο ευάλωτα μέλη της κοινωνίας.\nΕκεί ακριβώς έχει τις ρίζες του τούτο το σπουδαίο Πανεπιστήμιο καθώς και τα πολλά σπουδαία μυαλά που έχουν περάσει από αυτό.\nΗ ελληνική φιλοσοφία ανέκαθεν υπήρξε η έμπνευση σε ολόκληρη τη σταδιοδρομία μου. Αλλά περισσότερο από έμπνευση, συχνά υπήρξε οδηγός για να βρω απαντήσεις στα σημερινά προβλήματα.\nΚαι δεν υπάρχει καλύτερο παράδειγμα γι’ αυτό απ’ ό,τι τα διδάγματα του ανδρός που δάνεισε το όνομά του σε τούτο το σπουδαίο ίδρυμα.\nΟ Αριστοτέλης είναι περισσότερο από ένα όνομα για το Πανεπιστήμιο αυτό. Η επιρροή του βρίσκεται παντού: στην κοινωνία, στην πολιτική, στον ακαδημαϊκό χώρο. Πέρσι γιορτάσαμε 2400 χρόνια από τη γέννησή του. Αλλά οι θεωρίες του για τον ανθρωπισμό, λόγου χάρη, είναι εξίσου επίκαιρες σήμερα όπως ακριβώς ήταν και τότε.\nΜας διδάσκει ότι η αρετή βρίσκεται στη «μεσότητα μεταξύ δύο ακροτήτων», στη μέση ανάμεσα στα άκρα. Ότι η κατανόηση, η καλοσύνη και η συμπόνια έχουν καίρια σημασία για τον τρόπο με τον οποίο λειτουργεί μια κοινωνία. Και ότι οι άνθρωποι είναι πρωτίστως όντα κοινωνικά.\nΑυτή είναι μια από τις καταλληλότερες περιγραφές για την Ένωσή μας. Η Ευρώπη είναι συσπείρωση ανθρώπων γύρω από κοινές αξίες.\nΚατά τη μακρά και συχνά τραγική ιστορία μας, διαπιστώνουμε τη ζημία που προξενεί η απομάκρυνσή μας από τον ανθρωπισμό. Έχει πολύ συχνά βυθίσει την Ευρώπη στο σκοτάδι και στη δίνη του πολέμου, της βίας και της διχόνοιας.\nΤο δίδαγμα είναι απλό. Δεν πρέπει ποτέ να λησμονούμε όλα όσα μας ενώνουν. Τις αξίες που μοιραζόμαστε. Την κοινωνία μέσα στην οποία εργαζόμαστε. Και τη συμπόνια και την αλληλεγγύη που δείχνουμε ο ένας στον άλλον.\nΠάνω σε όλα αυτά έχει οικοδομηθεί η Ένωσή μας. Και για όλα αυτά θα πρέπει να συνεχίζουμε να αγωνιζόμαστε, καθώς η Ευρώπη κοιτάζει προς το μέλλον της.\nΔεν υπάρχει καλύτερος τόπος για να γίνει από ό,τι εδώ στην Ελλάδα. Και θα ήθελα να πω πόσο υπέροχη είναι η επιστροφή εδώ.\nΤο λέω αυτό όχι μόνο γιατί βλέπω τόσους πολλούς παλιούς φίλους εδώ. Και όχι μόνο επειδή η άφιξή μου συμπίπτει με τη στιγμή που ο άνεμος επιστρέφει στα πανιά της Ελλάδας και της Ευρώπης. Αλλά το λέω επειδή η χώρα αυτή κατέχει ιδιαίτερη θέση στην καρδιά μου και στην καρδιά της Ένωσής μας.\nΕίναι ένα έθνος που στηρίζεται σε αξίες, ιδέες και αρχές. Είναι το λίκνο της δημοκρατίας, το σταυροδρόμι του πολιτισμού και ο δρόμος για τη σύγχρονη εποχή. Και έχει προσφέρει τόσα πολλά στην Ένωσή μας αφότου εντάχθηκε στην ευρωπαϊκή οικογένεια.\nΘα ήθελα να αποτίσω φόρο τιμής στον λαό της Ελλάδας. Για την υπομονή και την αποφασιστικότητά σας. Για τον τρόπο με τον οποίο ανταποκριθήκατε στην προσφυγική κρίση με τη μεγαλύτερη ανθρωπιά, αξιοπρέπεια και απλοχεριά.\nΗ χώρα σας στέκεται ξανά στα πόδια της χάρη στη δική σας θυσία και σκληρή δουλειά.\nΓια μένα, οι άνθρωποι προέχουν πάντα — δεν είναι πιόνια σε σκακιέρα. Γι’ αυτό και πάντοτε μιλώ πρώτα για αξιοπρέπεια και μετά για δεκαδικά ψηφία. Πρώτα για άτομα και μετά για προγράμματα.\nΚαι στους καλούς και στους δύσκολους καιρούς — και στις χαρές και στις αναποδιές — είμαι και θα είμαι πάντοτε πιστός φίλος.\nΌλα αυτά τα χρόνια εργάστηκα με όλων των ειδών τις κυβερνήσεις για να διασφαλίσω ότι η Ελλάδα παραμένει εκεί που ανήκει: στην καρδιά της Ένωσή μας και της ζώνης του ευρώ.\nΩς πρόεδρος της Ευρωομάδας συνέβαλα στην αναδιάρθρωση του ιδιωτικού χρέους και πίεσα για μελλοντική ελάφρυνση του χρέους. Ως υποψήφιος για την τωρινή μου θέση υποστήριξα ότι χρειάζεται περισσότερη δημοκρατία και λογοδοσία. Υποστήριξα ότι η κοινωνική διάσταση — η ανθρώπινη διάσταση — πρέπει να βρίσκεται στο επίκεντρο κάθε μελλοντικού προγράμματος.\nΚαι ως Πρόεδρος της Ευρωπαϊκής Επιτροπής έχω αγωνιστεί για το κοινό ευρωπαϊκό μας σχέδιο. Έχω αγωνιστεί για δημοκρατία, υπευθυνότητα και αλληλεγγύη. Και έχω αγωνιστεί για τον ελληνικό λαό που τόσο έχει υποφέρει.\nΕίναι πλέον καιρός να γυρίσουμε σελίδα. Και αυτό ακριβώς κάνει η Ελλάδα.\nΣήμερα, η σταθερότητα, η εμπιστοσύνη και η ανάπτυξη επιστρέφουν.\nΗ οικονομία αναμένεται να αναπτυχθεί κατά 2,1 % το 2017 και κατά 2,5 % το 2018. Υπάρχουν ακόμη πάρα πολλά άτομα χωρίς εργασία, αλλά η απασχόληση αυξήθηκε κατά 1,3 % το προηγούμενο έτος. Το πρωτογενές δημοσιονομικό πλεόνασμα είναι οχτώ φορές μεγαλύτερο από τον στόχο του προηγούμενου έτους και ήδη υπερβαίνει τον στόχο του τέλους του προγράμματος στα μέσα του 2018.\nΤο γεγονός αυτό σηματοδοτεί την έναρξη ενός νέου κεφαλαίου που εστιάζει στην επιτάχυνση της ανάκαμψης και ανοίγει τον δρόμο για την επιστροφή των θέσεων εργασίας και των επενδύσεων.\nΚαι έχω τη μεγάλη χαρά να σας ανακοινώνω κι άλλα καλά νέα. Χθες, προτείναμε να κλείσει η διαδικασία υπερβολικού ελλείμματος για την Ελλάδα, πράγμα που δίνει το μέτρο της μεγάλης προόδου που έχει σημειωθεί από την καταστροφική οικονομική κατάσταση του 2009.\nΑλλά δεν μπορούμε να σταματήσουμε εκεί. Οφείλουμε να συνεχίσουμε να επενδύουμε στο μέλλον της Ελλάδας.\nΉδη το 2015, η Ευρωπαϊκή Επιτροπή ήταν εκείνη που επέμενε ότι οι ευρείας κλίμακας μεταρρυθμίσεις που απαιτούνταν από τον ελληνικό λαό δεν θα ήταν δίχως πλαισίωση.\nΑποφασίσαμε τότε να βοηθήσουμε την Ελλάδα να ενισχύσει τις επενδύσεις με ποσό ύψους έως και 35 δισ. ευρώ στη χώρα μέχρι το 2020, ώστε να συμβάλλουν στην επιστροφή της μακροπρόθεσμης ευημερίας. Έως τον Ιούνιο του τρέχοντος έτους, δύο σχεδόν έτη αφότου ξεκίνησε το εν λόγω σχέδιο για την απασχόληση και την ανάπτυξη, η Ελλάδα είχε λάβει σχεδόν 11 δισ. ευρώ από μια μεγάλη δεξαμενή κεφαλαίων της ΕΕ.\nΕδώ στη Θεσσαλονίκη, έχουμε επενδύσει 407 εκατομμύρια ευρώ για την υποστήριξη ενός σύγχρονου αυτοοδηγούμενου συστήματος μετρό που θα τονώσει την τοπική οικονομία. Έως το 2020, θα εξυπηρετεί σχεδόν 250 000 επιβάτες ημερησίως και θα συμβάλει στη βελτίωση της ποιότητας του αέρα στην πόλη. Θα το συνοδεύσουμε με ποσό ύψους 323 εκατ. ευρώ για περαιτέρω επέκταση της γραμμής, καθιστώντας ευκολότερη τη ζωή όσων μετακινούνται στην πόλη.\nΚαι ακριβώς αυτήν την εβδομάδα ανακοινώσαμε επένδυση ύψους 150 εκατ. ευρώ για τον εκσυγχρονισμό της ευρυζωνικής κάλυψης κινητής τηλεφωνίας τέταρτης γενιάς (4G). Αυτό αποτελεί μέρος του ποσού ύψους 3,3 δισ. ευρώ σε επενδύσεις που ήδη αναμένεται να ενεργοποιηθούν στην Ελλάδα μέσω του σχεδίου Γιούνκερ — και του ποσού άνω των 200 δισ. ευρώ σε ολόκληρη την Ευρώπη.\nΤα έργα αυτά μπορούν να έχουν μετασχηματιστικό αντίκτυπο σε ολόκληρη τη χώρα. Είναι μια ένδειξη της δέσμευσης και της αλληλεγγύης της Ευρώπης προς τον ελληνικό λαό. Και αποτελούν σύμβολο ελπίδας για το μέλλον.\nΜένουν ακόμη να γίνουν πολλά αλλά τα δυσκολότερα βρίσκονται πίσω μας και υπάρχει πλέον πραγματική δυναμική προόδου. Υπάρχουν όλα τα εργαλεία για να διασφαλίσουν ότι η Ελλάδα συνεχίζει να ανακάμπτει.\nΩς φίλος όμως πιστός της χώρας αυτής, έχω καθήκον να είμαι ειλικρινής μαζί σας. Σε ό,τι με αφορά η παρούσα πρόκληση δεν είναι απλώς οικονομική και κοινωνική.\nΠρόκειται περισσότερο για την οικοδόμηση ενός σύγχρονου κράτους, κατάλληλου για τον σκοπό που καλείται να εκπληρώσει και ικανού να υλοποιήσει τις υποσχέσεις αυτής της σπουδαίας δημοκρατίας. Επί αιώνες, έχετε διδάξει τον υπόλοιπο κόσμο — βρίσκεται στα γονίδιά σας.\nΑλλά οι μεταρρυθμίσεις που πρέπει ακόμη να επέλθουν δεν πρέπει να θεωρηθούν ως επιβολή. Στην πραγματικότητα είναι το κλειδί για τη μελλοντική ευημερία της χώρας αυτής. Για την οικοδόμηση ενός καλύτερου μέλλοντος για όλους εκείνους που περνούν από τούτο το Πανεπιστήμιο και από τα σχολεία σε ολόκληρη τη χώρα.\nΕίναι καιρός για πολιτική συναίνεση, θάρρος και ανάληψη ευθύνης για τα ζητήματα που έχουν σημασία για το μέλλον: οικοδόμηση αποτελεσματικού κράτους, καταπολέμηση της φοροδιαφυγής, δημιουργία δίκαιου συστήματος κοινωνικής πρόνοιας, εξασφάλιση ελάχιστου εισοδήματος και συντάξεων για τις μελλοντικές γενεές, επιτάχυνση της δικαιοσύνης.\nΤο μέλλον της χώρας εξαρτάται από αυτά.\nΤα καλά νέα είναι ότι ολόκληρη αυτή η περιοχή ήδη δείχνει τον δρόμο.\nΗ Θεσσαλονίκη υπήρξε ανέκαθεν εξωστρεφής. Κόμβος μεταξύ Ανατολής και Δύσης. Χωνευτήρι βιομηχανίας, πολιτισμών και ιστορίας.\nΕίναι ο τόπος μερικών από τα άτομα με τον μεγαλύτερο ζήλο, εξωστρέφεια και επιχειρηματικό πνεύμα στην Ευρώπη.\nΌπως είπε ο σπουδαίος γιός τούτης της πόλης, ο Μέγας Αλέξανδρος: «Τίποτε δεν είναι αδύνατο για εκείνον που θα προσπαθήσει».\nΚαι αυτό ακριβώς είναι το πνεύμα που καθιστά τη Θεσσαλονίκη κινητήρια δύναμη για την ανάκαμψη της Ελλάδας.\nΗ πόλη πρέπει να παραμείνει πιστή στον εαυτό της και να διατηρήσει όσα την κάνουν επιτυχημένη.\nΗ υπόλοιπη Ελλάδα, η υπόλοιπη Ευρώπη μπορούν να μάθουν από εσάς.\n«Θεσσαλονίκη είσαι μια, στον κόσμο δεν είν’ άλλη». Υπάρχει μόνο μια Θεσσαλονίκη.\nΚαι σήμερα το μήνυμά μου είναι ότι η Ευρώπη βρίσκεται πίσω σας, στο κάθε σας βήμα. Μπορεί να μην ήταν πάντα έτσι στη μακρά σας ιστορία, αλλά θα ήθελα να σας διαβεβαιώσω πως η Ευρώπη είναι εδώ.\nΗ Ευρώπη βρίσκεται σε κρίσιμο σημείο της ιστορίας της.\nΞεπερνάμε την πολυεπίπεδη κρίση που μας απείλησε κατά τη διάρκεια των τελευταίων ετών.\nΗ Ελλάδα βρίσκεται σε πορεία ανάκαμψης. Τα 27 κράτη μέλη είναι περισσότερο ενωμένα από ποτέ μετά το δημοψήφισμα στο Ηνωμένο Βασίλειο. Ούριος άνεμος φυσά για την οικονομία της Ευρώπης. Και η εμπιστοσύνη στην Ευρώπη επιστρέφει.\nΔύο πράγματα μας δείχνει αυτό:\nΠρώτον, ότι ο Αριστοτέλης είχε δίκιο όταν είπε ότι «τη ζοφερότερη στιγμή πρέπει να εστιάσουμε στο φως». Θα πρέπει να έχουμε συνεχώς υπόψη μας αυτά για τα οποία εργαζόμαστε. Μια Ένωση αξιών που να ενδυναμώνει και να προστατεύει τους πολίτες της. Ακόμη και τις ζοφερότερες μέρες — και ο Πρωθυπουργός κ. Τσίπρας θα τις θυμάται όπως τις θυμάμαι κι εγώ — αρνηθήκαμε να λησμονήσουμε αυτά για τα οποία αγωνιζόμασταν.\nΣτις αρχές του έτους ανοίξαμε τη συζήτηση για το μέλλον της Ευρώπης. Η Ελλάδα θα βρίσκεται στο επίκεντρό του και γι’ αυτόν τον λόγο έχει τόση σημασία για σας να διαδραματίσετε σημαντικό ρόλο στη συζήτηση αυτή και να μας βοηθήσετε να διαμορφώσουμε το καλύτερο αύριο για όλους.\nΥπάρχουν πολλοί διαφορετικοί δρόμοι που θα μπορούσαμε ν’ ακολουθήσουμε. Όποια όμως λεωφόρο κι αν επιλέξουμε, πρέπει να παραμείνουμε πιστοί στις τέσσερεις αρετές του Αριστοτέλη: σύνεση, εγκράτεια, θάρρος και δικαιοσύνη.\nΓι’ αυτές ακριβώς θα συνεχίσω να αγωνίζομαι.\n«ΜΑΖΙ ΘΑ ΠΕΤΥΧΟΥΜΕ» — Μαζί θα τα καταφέρουμε.\nΕτικέτες: ΑΠΘ, Γιούνκερ\nΤο «Ενωτικό Εμπόριο» πρώτη δύναμη στις εκλογές του Εμπορικού Συλλόγου Βόλου\n14 Ιουλίου 2017 - 10:17 Από Πέπη Οικονόμου


Ποιο είναι το αγοράκι που κρυβόταν κάτω από το κρεβάτι του, επειδή έτρεμε τους κεραυνούς και εξελίχθηκε σε παγκόσμιο πρωταθλητή. Άφησε την καριέρα του ποδοσφαιριστή και δικαιώθηκε - ΜΗΧΑΝΗ ΤΟΥ ΧΡΟΝΟΥ\nΦοβάται πολύ το σκοτάδι και τους κεραυνούς. Όταν ήταν μικρός, κρυβόταν κάτω από το κρεβάτι του για να νιώσει ασφαλής. Ακόμα και σήμερα, κοιμάται με την τηλεόραση ανοιχτή επειδή τον αγχώνει η απόλυτη ησυχία.\nΞέρει πως πολύς κόσμος τον θεωρεί ψυχρό και απρόσιτο. Οι δικοί του άνθρωποι μιλούν για ένα παιδί με έντονες ευαισθησίες και ανασφάλειες.\nΕίναι πολύ δεμένος με την οικογένεια του. Κάθε φορά που βγαίνει έξω έχει στο μυαλό του, μήπως η μητέρα του ξεχάσει το τζάκι αναμμένο πριν κοιμηθεί και της συμβεί κάτι κακό. Για το λόγο αυτό της τηλεφωνεί τουλάχιστον τρεις φορές.\nΠροτρέπει πάντα οικογένεια και φίλους να οδηγούν αργά και προσεκτικά. Είναι και ο ίδιος πολύ συνετός στην οδήγηση.\nΓεννήθηκε στη Μαγιόρκα. Την μικρότερη αδερφή του, την προστάτευε πάντα και δεν την άφηνε ποτέ μόνη της, ακόμα και όταν έβγαινε με φίλους, την έπαιρνε μαζί του.\nΠαίζει τένις από 3 ετών. Επιστημονικά χαρακτηρίζεται ως “αμφιδέξιος”. Παίζει με το αριστερό και γράφει με το δεξί χέρι.\nΟ προπονητής και θείος του, ήταν ο πρώτος που παρατήρησε ότι παίζει δυνατά και με τα δυο χέρια.\nΆφησε σπουδαία καριέρα ποδοσφαιριστή. Ο πατέρας του τον έβαλε να διαλέξει από την πρώτη στιγμή, επειδή ήθελε να αφοσιωθεί πλήρως στο άθλημα που θα ακολουθούσε. Στην ηλικία των οκτώ, κέρδισε το περιφερειακό πρωτάθλημα παιδιών κάτω των 12 ετών.\nΌταν ήταν 14 ετών, η Ισπανική Ομοσπονδία τένις του ζήτησε να μετακομίσει στην Βαρκελώνη για να συνεχίσει εκεί την προπόνηση.\nΗ οικογένειά του απέρριψε το αίτημα, κυρίως επειδή φοβήθηκε ότι θα έβλαπτε την εκπαίδευσή του.\nΗ κοπέλα του τον είδε πρώτη φορά να παίζει τένις, ύστερα από 10 χρόνια σχέσης\nΕίναι μαζί από το 2005 και δεν τους αρέσει να μιλούν για τον δεσμό τους. Δεν τον ακολουθεί ποτέ στα παιχνίδια γιατί θέλει να του δίνει χώρο και ηρεμία.\nΞέρει πως αν είναι μαζί του, θα έχει στραμμένη την προσοχή και την ανησυχία του επάνω της.\nΤρελαίνεται για χοιρινό και απεχθάνεται το γυμναστήριο.\nΕίναι νικητής σε 14 τουρνουά Γκραντ Σλαμ καθώς έχει κερδίσει 9 χρονιές (2005-2006-2007-2008-2010-2011-2012-2013-2014) τον τίτλο στο Ρολάν Γκαρός, δύο φορές στο Γουίμπλεντον τον Ιούλιο του 2008 & 2010, μια φορά στο Αυστραλιανό Όπεν το 2009 και δύο φορές το Αμερικάνικο Όπεν το 2010 και το 2013.\nΚατέχει επίσης, το μεγαλύτερο ρεκόρ συνεχόμενων νικών σε χωμάτινη επιφάνεια. Το σερί του φτάνει τις 81 νίκες, το μεγαλύτερο στην ιστορία του αντρικού τένις, από τον Απρίλιο του 2005 έως τον Μάιο του 2007.\nΤον Απρίλιο του 2005, βρέθηκε στη δεύτερη θέση της παγκόσμιας κατάταξης του επαγγελματικού τένις, για να ανέβει στο Νo 1 – “εκθρονίζοντας” τον Ρότζερ Φέντερερ έπειτα από 237 συνεχείς εβδομάδες – στις 18 Αυγούστου του 2008.\nΜία μέρα πριν είχε στεφθεί Xρυσός Oλυμπιονίκης στους Αγώνες τού Πεκίνου, στο Απλό Ανδρών, ύστερα από νίκη επί τού Χιλιανού Φερνάντο Γκονσάλες.\nΤο χαριτωμένο αγοράκι της φωτογραφίας είναι ο Ραφαέλ Ναδάλ. Wikimediamtx Commons\nΔιαβάστε στη “ΜτΧ”: Η μαχαιριά που άλλαξε το τένις. Όταν ένας Γερμανός φανατικός οπαδός της Στέφι Γκραφ επιτέθηκε στην Μόνικα Σέλες και της κάρφωσε τη λεπίδα στην πλάτη (βίντεο)…\nTAGS: αμφιδέξιοςΜαγιόρκαοικογένειαΟλυμπιονίκηςπαίκτηςποδόσφαιροΡαφαέλ Ναδάλτένις


Το πρωτογενές πλεόνασμα «κλειδώνει» στη συνάντηση Στουρνάρα... - Flashnews.gr\nΤο πρωτογενές πλεόνασμα «κλειδώνει» στη συνάντηση Στουρνάρα - τρόικας\nΣε πλεόνασμα 400 - 450 εκατ. ευρώ περίπου φέρονται να καταλήγουν για το πρωτογενές αποτέλεσμα του Κρατικού Προϋπολογισμού 2013 τρόικα και κυβέρνηση.\nΤα δημοσιονομικά μεγέθη, η υστέρηση εσόδων, καθώς και τα προκαταρκτικά στοιχεία για τον προϋπολογισμό του 2014 και του Μεσοπρόθεσμου Πλαισίου 2014-2017 βρίσκονται στο επίκεντρο της νέας συνάντησης των Πόλ Τόμσεν, Ματθίας Μόρς και Κλάους Μαζούχ με τον υπουργό Γ.Στουρνάρα και τον αναπληρωτή υπουργό Οικονομικών Χρ. Σταϊκούρα, που βρίσκεται σε εξέλιξη στο υπουργείο Οικονομικών.\nΕιδικότερα, η τρόικα και το οικονομικό επιτελείο της κυβέρνησης θα εξετάσουν το κλείσιμο του προϋπολογισμού 2013, θα συζητήσουν για τον τρόπο διάθεσης των 2 δισ. ευρώ που αναμένεται να περισσέψουν από το πρόγραμμα εξόφλησης ληξιπρόθεσμων χρεών του Δημοσίου, ενώ θα εξετάσουν και ζητήματα σχετικά με τις υπερβάσεις δαπανών και τις υστερήσεις εσόδων.\nΠαρασκευή, 27 Σεπτεμβρίου 2013, 22:39


150 γιατροί θα συμμετάσχουν στην πρώτη μεταμόσχευση κεφαλιού – HealthPost.gr – βιολογικά προιόντα, σπάνιες παθήσεις, υγεία, καρκίνος μαστού, καρκίνος πνεύμονα, ψωρίαση, ρευματοειδής αρθρίτιδα, ογκολογία, κτηνιατρική, ιατρικές ειδικότητες, website υγειας, ομορφιά, διατροφή\nΈνας χειρουργός ο οποίος ισχυρίζεται ότι έχει 90% πιθανότητες να πραγματοποιήσει την πρώτη επιτυχημένη μεταμόσχευση κεφαλιού στον κόσμο, δηλώνει σχεδόν έτοιμος γι’ αυτήν.\nΜιλώντας στο ραδιόφωνο του BBC, ο νευροχειρουργός δρ Σέρτζιο Καναβέρο είπε ότι εκτιμά πως στα τέλη του 2017 θα είναι έτοιμος να αλλάξει σώμα στον Βαλερί Σπιριντόνωφ, έναν Ρώσο ηλικίας 31 ετών ο οποίοςπάσχει από τη νόσο Werding Hoffman (σπονδυλική μυϊκή ατροφία) και βρίσκεται καθηλωμένος σε αναπηρικό αμαξίδιο.\nΣτο πλαίσιο της μεταμόσχευσης, θα λάβει το σώμα ενός δότη και θα του τοποθετήσει το κεφάλι του κ. Σπιριντόνωφ – και το μόνο εμπόδιο που βλέπει είναι πότε θα βρεθεί ο εγκεφαλικά νεκρός δότης από τον οποίο θα προέλθει το σώμα.\nΠαρά τους τεράστιους κινδύνους που κρύβει μια τέτοια προσπάθεια και τη δυσπιστία σχεδόν σύσσωμης της ιατρικής κοινότητας, ο δρ Καναβέρο είπε ότι η τεχνολογία υπάρχει, είναι αποτελεσματική και ήδη έχουν δηλώσει υποψήφιοι για μεταμόσχευση δεκάδες πάσχοντες από ανίατα νοσήματα απ’ όλο τον κόσμο.\nΟ δρ Καναβέρο υποστήριξε ότι η επέμβαση θα χρειασθεί 150 γιατρούς και 36 ώρες για να ολοκληρωθεί.\nΤο πρώτο βήμα θα είναι να καταψύξει το σώμα του ασθενούς και του εγκεφαλικά νεκρού δότη, για να εμποδίσει τον θάνατο των εγκεφαλικών και σωματικών κυττάρων αντίστοιχα.\nΣτη συνέχεια, θα διαχωρίσει τα μαλακά μόρια του λαιμού στο σώμα του δότη και θα τοποθετήσει καθετήρες (σωληνάκια) που θα ενώνουν βασικές αρτηρίες και φλέβες. Ακολούθως θα κόψει το νωτιαίο μυελό με ένα ειδικό νυστέρι που έχει κατασκευασθεί από διαμάντια (σ.σ. χρησιμοποιούνται ευρέως για την κατασκευή εργαλείων κοπής).\nΤο επόμενο βήμα είναι να μεταφέρει το κεφάλι του κ. Σπιριντόνωφ στο σώμα του δότη, όπου θα το ενώσει πρώτα στο νωτιαίο μυελό χρησιμοποιώντας μία ειδική «κόλλα».\nΣτο τέλος, θα συνδέσει τους μύες, τις φλέβες και τις υπόλοιπες δομές και θα ράψει το δέρμα.\nΟ δρ Καναβέρο διευκρίνισε πως η τεχνική θα δοκιμαστεί πρώτα σε εγκεφαλικά νεκρούς δότες.\n«Θα κόψουμε και θα ανασυνδέσουμε το νωτιαίο μυελό και θα παρακολουθήσουμε για 6-12 ώρες την νευροφυσιολογική ανάρρωση με ηλεκτρικούς παλμούς», είπε.\n«Η “κόλλα” που θα χρησιμοποιήσουμε είναι εξελιγμένη, τη δοκιμάσαμε σε σκύλο με νωτιαίο μυελό κομμένο κατά 90% και μέσα σε δύο εβδομάδες το ζώο ήταν όρθιο και έτρεχε».\nΌσο ενθαρρυντικά κι αν ακούγονται όλ’ αυτά, οι περισσότεροι γιατροί στον κόσμο χαρακτηρίζουν ως επιστημονική φαντασία το όλο εγχείρημα και λένε πως δεν είναι εφικτό.\nΩστόσο ο δρ Καναβέρο αντιτείνει ότι «όταν όλα θα είναι όπως πρέπει, οι πιθανότητες επιτυχίας θα είναι 90%. Αυτό σημαίνει ότι ο ασθενής θα ξυπνήσει χωρίς πρόσθετες βλάβες και με εντατική φυσιοθεραπεία θα αρχίσει να περπατάει ή να κινείται σε ένα μήνα».\nΚαι κατέληξε: «Αυτή τη στιγμή δίνουμε ελπίδα σε ανθρώπους τους οποίους έχει απογοητεύσει η δυτική Ιατρική. Ας σταματήσουμε τα ψέματα: το χρειαζόμαστε αυτό, διότι δεν υπάρχει κανένας τρόπος να χειριστούμε τα γονίδια και τη βιολογία κατά το δοκούν».\nΟ δρ Καναβέρο είχε αναγγείλει τον Φεβρουάριο του 2015 για πρώτη φορά ότι ετοιμάζεται να πραγματοποιήσει σε μία διετία την πρώτη κεφαλοσωματική αναστόμωση (cephalosomatic anastomosis – CSA), όπως ονόμασε τη μεταμόσχευση κεφαλιού.\nBe the first to comment on "150 γιατροί θα συμμετάσχουν στην πρώτη μεταμόσχευση κεφαλιού"


Ι.Μ. Φθιώτιδος: Εκοιμήθη η Καθηγουμένη της Ιεράς Μονής Αγίου Γεωργίου Μύλων - ΒΗΜΑ ΟΡΘΟΔΟΞΙΑΣ\nΙ.Μ. Φθιώτιδος: Εκοιμήθη η Καθηγουμένη της Ιεράς Μονής Αγίου Γεωργίου Μύλων\n05/07/2019 | 15:53\nΗ Ιερά Μητρόπολις Φθιώτιδος μετά θλίψεως αναγγέλλει την προς Κύριον Εκδημία της μακαριστής Καθηγουμένης της Ιεράς Μονής Αγίου Γεωργίου Μύλων Γερόντισσας Θεοπίστης Μπούρβαρη η οποία εκοιμήθη σήμερα το πρωί μετά από ολιγόμηνη ασθένεια.\nΦθιώτιδος Συμέων: Χωρίς την Ανάσταση του Χριστού δεν θα υπήρχαν Άγιοι\nΤο Άγιο Πάσχα στη λεβεντογέννα Ρούμελη (ΦΩΤΟ)\nΟπως αναφέρει ανακοίνωση της Μητρόπολης: “Το σκήνωμά της τίθεται ήδη σε λαϊκό προσκύνημα στο Καθολικό της Ιεράς Μονής. Η Εξόδιος Ακολουθία εις Μοναχήν θα τελεσθεί αύριο στις 10:00 το πρωί στο Καθολικό της Ιεράς Μονής από τον Σεβασμιώτατο Μητροπολίτη μας κ. Νικόλαο.\nΤης Εξοδίου Aκολουθίας θα προηγηθεί Θεία Λειτουργία.\nΗ μακαριστή Γερόντισσα Θεοπίστη κατά κόσμον (Παρασκευή) Μπούρβαρη εγεννήθη στο Αρμένιο Λαρίσης στις 15 Μαρτίου του 1938. Εισήλθε στην Iερά Mονή Αγίου Στεφάνου Μετεώρων στις 10 Σεπτεμβρίου του έτους 1962 και στις 14 του ιδίου μήνος εκάρη ρασοφόρα μοναχή. Μεγαλόσχημη Μοναχή εκάρη στις 15 Αυγούστου του 1968 από τον Μακαριστό Μητροπολίτη Τρίκκης και Σταγών κυρό Διονύσιο. Το έτος 1972 ο τότε Μητροπολίτης Σταγών και Μετεώρων κυρός Σεραφείμ εκτιμώντας τα προσόντα και τον ζήλο της μακαριστής Ηγουμένης την εκάλεσε να επαναλειτουργήσει την ερειπωμένη τότε Ιερά Μονή Κοιμήσεως Θεοτόκου Κορμπόβου και την εξέλεξε Ηγουμένη. Η Γερόντισσα Θεόπιστη εργάστηκε ακούραστα και ανασυγκρότησε πλήρως το Μοναστήρι. Το έτος όμως 1986 ετοποθετήθη ως Ηγουμένη στην κλειστή μέχρι τότε Ιερά Μονή Αγίου Λαυρεντίου Πηλίου. Τέλος στις 17 Σεπτεμβρίου 1990 προσκληθείσα από τον μακαριστό Μητροπολίτη Φθιώτιδος κυρό Δαμασκηνό, εισήλθε εις την Ιερά Μητρόπολη Φθιώτιδος και κατέστη Καθηγουμένη της ερειπωμένης Ιστορικής Ιερά Μονής Αγίου Γεωργίου Μύλων, την οποία και ανασυγκρότησε εκ βάθρων και ανεδείχθη νέα κτίτωρ. Το πνευματικό έργο που ανέπτυξε η Γερόντισσα και στο μοναστήρι αυτό ήταν θαυμαστό. Πιστή στην Ορθόδοξη Παράδοση της Εκκλησίας μας και υπό την Πνευματική Καθοδήγηση του Μακαριστού Καθηγουμένου της Ιεράς Μονής Οσίου Γρηγορίου Αγίου όρους Αρχιμ. π. Γεωργίου Καψάνη κατέστησε την Ιστορική Ιερά Μονή Αγίου Γεωργίου Μύλων πόλο έλξεως για πιστούς προσκυνητές απ’ όλη την Ελλάδα. Ανακαίνισε πλήρως όλους τους χώρους της Μονής, το Καθολικό τα παλαιά κτίρια, καθώς επίσης ανήγειρε νέες πτέρυγες. Η Γερόντισσα Θεοπίστη υπήρξε στοργική μητέρα για όλους. Όπου και αν εκλήθη να υπηρετήσει την Εκκλησία και τον άνθρωπο , το έκανε με αυταπάρνηση, μη φειδόμενη κόπο και πόνο. Ήταν ιδιαιτέρως φιλακόλουθη. Ακόμα και τις τελευταίες ημέρες της επιγείου ζωής της καθισμένη στο αναπηρικό αμαξίδιο συμμετείχε στις Ακολουθίες. Μέχρι τέλους την διέκρινε το έντονο ασκητικό πνεύμα. Νικήθηκε από την επάρατη νόσο αλλά ο Κύριος δεν επέτρεψε να νιώσει πόνο μέχρι την τελευταία της πνοή.\nΣυχνά ο Σεβασμιώτατος Μητροπολίτης μας κ. Νικόλαος την επισκέφθηκε στο Μοναστήρι προκειμένου να ενημερωθεί για την πορεία της υγείας της και να την εμψυχώσει στη δοκιμασία της.\nΕυχόμεθα ο Κύριος, τον οποίο υπηρέτησε τόσο αφοσιωμένα κατά τη διάρκεια της ζωής να την αναπαύει εν τη αγήρω μακαριότητι Αυτού”.\nΕτικέτες: ΗγουμένημητροπολειςμητροποληΜΗΤΡΟΠΟΛΗ ΦΘΙΩΤΙΔΟΣ\nΠαναγία Πορταΐτισσα: Η θαυματουργή εικόνα στη Μονής Ιβήρων\n«Ό,τι λογής έργα σπείρει ο άνθρωπος, τέτοια θα θερίσει»


Ιταλία: Για το 3/3 η Ουντινέζε | BetCatalog\nΙταλία: Για το 3/3 η Ουντινέζε\nΣτοιχηματική ανάλυση για το πρωτάθλημα Ιταλίας Ουντινέζε – Κιέβο\nΔείτε τις προτάσεις στοιχήματος και αναλύσεις στο πάμε στοίχημα για τους αγώνες της Ιταλίας την Κυριακή 18/09/2016\nΠέρυσι: ΟΥΝΤΙΝΕΖΕ – ΚΙΕΒΟ 0-0\nΟΥΝΤΙΝΕΖΕ: Άριστα στημένη στον αγωνιστικό χώρο του «Σαν Σίρο» και μεγάλο διπλό για την Ουντινέζε επί της Μίλαν με 1-0. Όσο περνούσε η ώρα του παιχνιδιού έδειχνε να πιστεύει ολοένα και περισσότερο ότι θα πάρει θετικό αποτέλεσμα από το συγκεκριμένο ματς και δικαιώθηκε, με το τέρμα του Πέριτσα στο 88′. Δεύτερο σερί τρίποντο για την ομάδα του Ιακίνι στο πρωτάθλημα, μετά από το υπέρ της 2-0 επί της Έμπολι, αφήνοντας για τα καλά πίσω της την ήττα της πρεμιέρας από την Ρόμα. Μια εξίσου δυνατή συνέχεια θα φέρει τις «ζέβρες» στο επιθυμητό επίπεδο, ώστε να συνεχίσουν την σεζόν χωρίς το παραμικρό άγχος. Πρόβλημα τραυματισμού για τον στόπερ Σαμίρ (2 συμ.).\nΚΙΕΒΟ: Θετικές εντυπώσεις σε αυτό το πρώτο κομμάτι της σεζόν αφήνει και η Κιέβο, αφού παρά το δύσκολο πρόγραμμα έχει καταφέρει να συγκεντρώσει τέσσερις πολύτιμους βαθμούς. Κέρδισε την Ίντερ, έφερε ισοπαλία με την Λάτσιο και η μοναδική της ήττα ήρθε δύσκολα από την Φιορεντίνα στο «Αρτέμιο Φράνκι». Πάντως ικανή για την ζημιά και το επιβεβαιώνει και την φετινή αγωνιστική περίοδο. Λογικά θα αποφύγει τις όποιες περιπέτειες και φέτος, αφού έχει την εμπειρία και την ποιότητα να πάρει τα ματς που πρέπει και στον δεύτερο γύρο να παρουσιάζεται ακόμη πιο χαλαρή. Δεν αναφέρονται νεότερες απουσίες.\nΠρογνωστικά πάμε στοίχημα για το Ουντινέζε – Κιέβο\nΠάντα ικανή για την ζημιά η Κιέβο, όμως ο ενθουσιασμός και η έδρα είναι με το μέρος της Ουντινέζε, που μπορεί να εκμεταλλευτεί την έδρα της σήμερα, αλλά και την πρόσφατη φόρμα. Ο άσος πληρώνει 2,15 στην Netbet.\nΙταλία: Μεγάλο μάχη το Φιορεντίνα – Ρόμα\nΙταλία: Όλα για όλα με Ουντινέζε η Βερόνα


Ο Φάρος – V for Victoria\nΤον Παναγιώτη Δημητρόπουλο τον γνωρίζω χρόνια. Ξεχωρίζει για το ήθος του και πάντα γράφει με γνώμονα τις αξίες που πρεσβεύει… Η παιδεία του και το γνήσιο ενδιαφέρον του για τα παιδιά του σήμερα είναι αισθητά σε κάθε έκφανση της ζωής του, σε κάθε του πράξη… “Ο μπαμπάς μου, ο ήρωάς μου”, “Το Χρυσαφένιο κουκούτσι” και ο “Φάρος”, που κυκλοφορούν από τις εκδόσεις Ελληνοεκδοτική, μεταλαμπαδεύουν στους μικρούς αναγνώστες δικές του πεποιθήσεις και στάσεις ζωής… Με αφορμή τον “Φάρο”, που αγαπήθηκε τόσο, συναντηθήκαμε…\nΚύριε Δημητρόπουλε, πώς προέκυψε το συγκεκριμένο βιβλίο και γιατί επιλέχθηκε ο τίτλος «Φάρος»;\nΠρώτα απ’ όλα, θα μου επιτρέψετε να σας ευχαριστήσω για τη θερμή φιλοξενία στο δημιουργικό site σας. Η αλήθεια είναι ότι δεν χρειάστηκε και πολύ, για να μπω στη διαδικασία της συγγραφής του «Φάρου». Ορμώμενος από την καθημερινότητα και την τάση για προβολή προτύπων που δεν είναι τίποτε άλλο από διάττοντες αστέρες, θέλησα να απαντήσω με Φάρους διαχρονικά φωτεινούς και αληθινούς ήρωες (Αριστοτέλης, Κολοκοτρώνης, Μέγας Αλέξανδρος, Κατίνα Παξινού, Σπύρος Λούης, Καλλιρόη Παρρέν, Υπατία κ.ά.) που πρέπει να γίνουν γνωστοί και πρότυπα για τους μικρούς, αλλά και τους μεγάλους φίλους και αναγνώστες. Ο «Φάρος», όπως καταλαβαίνετε, είναι ένας τίτλος μεταφορικός, αλλά και κυριολεκτικός, μιας και η ιστορία εξελίσσεται σε έναν φάρο.\nΜιλήστε μας για τον Φοίβο και τον πατέρα του…\nΟ μικρός Φοίβος είναι ο κεντρικός ήρωας της ιστορίας μας. Καταλυτικό ρόλο στην πλοκή της ιστορίας, βέβαια, παίζει ο πατέρας του ο κ. Πέτρος ,ο φαροφύλακας του φάρου, αλλά και ο πρώτος και παντοτινός «φάρος» του μικρού Φοίβου. Άλλωστε, εμείς οι γονείς έχουμε την κύρια ευθύνη για να είμαστε πάντα «φάροι» φωτεινοί για τα παιδιά μας.\nΜε ποια προσωπικότητα ταυτίζεστε περισσότερο;\nΘα τολμήσω να πω πως η προσωπικότητα εκείνη που εμπνέει κάθε μου βήμα είναι αυτή του Νίκου Καζαντζάκη.\nΘεωρείτε πως όλες αυτές οι προσωπικότητες έχουν κάποιο κοινό χαρακτηριστικό;\nΦυσικά και έχουν. Δύο κοινά χαρακτηριστικά. Το μεν πρώτο είναι η δίψα για την κατάκτηση των στόχων που έχουν θέσει, το δε δεύτερο είναι η αγάπη για το σύνολο και την πατρίδα.\nΠοιο το αγαπημένο σας απόσπασμα από τον «Φάρο»;\nΝαι, υπάρχει ένα αγαπημένο κομμάτι… « Άκουσε, αγόρι μου, στη ζωή σημασία έχει να κάνεις αυτό που πραγματικά αγαπάς. Και ξέρεις αν κάνεις αυτό που αγαπάς, θα είσαι πάντα ευτυχισμένος. Με το δικό σου χάρτη και με το κεφάλι ψηλά να κοιτάς τα άστρα. Έτσι δεν θα χαθείς ποτέ, όποιον δρόμο κι αν ακολουθήσει η καρδιά σου…»\nΠώς μπορεί ο «Φάρος» να αξιοποιηθεί στη σχολική τάξη;\nΟ «Φάρος» μπορεί να αξιοποιηθεί στα δημοτικά, αλλά και στα γυμνάσια μέσω του project «Γνωρίζω την ιστορία και τον πολιτισμό του τόπου μου αγκαλιά με ένα βιβλίο». Μαθητές και εκπαιδευτικοί καλούνται να παρουσιάσουν την προσωπικότητα που αυτοί θα επιλέξουν μέσω του δικού τους τρόπου … Για παράδειγμα, με διάφορα δρώμενα θεατρικά, εικαστικά, ποίηση, κείμενο, χειροτεχνία.\nΠοια προσωπικότητα κέντρισε το ενδιαφέρον των μαθητών κατά τις επισκέψεις σας σε σχολεία;\nΤολμώ να πω πως όλες οι προσωπικότητες άγγιξαν τα παιδιά… Η κάθε μία φυσικά με τον δικό της τρόπο.\nΜιλήστε μας για το πρώτο βιβλίο με το οποίο μας συστηθήκατε, «Ο μπαμπάς μου, ο ήρωάς μου»…\n«Ο Μπαμπάς μου ,ο ήρωάς μου», ένα βιβλίο της «Ελληνοεκδοτικής» σε εικονογράφηση της Αγγελικής Δρακάκη, μιλά για την υιοθεσία και τον θετό γονέα . Στέλνει το μήνυμα ότι γονιός δεν είναι αυτός που γεννά, αλλά αυτός που αγαπά. Επίσης, στηρίζει με μέρος των εσόδων τον Σύλλογο Γονέων παιδιών με νεοπλασματική ασθένεια. Τη γνωστή σε όλους μας ΦΛΟΓΑ.\nΠοιος ήταν ο λόγος που γράψατε το «Χρυσαφένιο κουκούτσι»;\nΤο χρυσαφένιο κουκούτσι, σε εικονογράφηση της Μαριάννας Φραγκούλη, στέλνει το μήνυμα της υγιεινής διατροφής και μιλά παράλληλα για την παιδική παχυσαρκία, τους οικογενειακούς δεσμούς και την αγάπη για τη φύση. Παρατηρώντας τα στοιχεία, πως τα ελληνόπουλα δηλαδή, βρίσκονται πλέον στην πρώτη θέση παγκοσμίως όσον αφορά την παιδική παχυσαρκία, αν μη τι άλλο θα έπρεπε να σημάνω τον κώδωνα κινδύνου με το δικό μου «όπλο», που δεν είναι άλλο από το βιβλίο.\nΠώς επιλέγετε ένα βιβλίο;\nΜέσω της περίληψης και αφού διαβάσω λίγο από το εσωτερικό. Φυσικά θα συμβουλευτώ και τον αγαπημένο βιβλιοπώλη της γειτονιάς.\nΠώς οι γονείς μπορούν να μυήσουν τα παιδιά στο διάβασμα εξωσχολικών βιβλίων παρά την εικονιστική κοινωνία μας;\nΟι γονείς μπορούν κάλλιστα να μυήσουν τους μικρούς μας φίλους, αν πρώτα διαβάζουν οι ίδιοι. Έπειτα μπορούν να καθιερώσουν δημιουργικές επισκέψεις δυο Σάββατα το μήνα τουλάχιστον σε βιβλιοπωλεία της γειτονιάς, οπού εκεί θα επιλέγουν από κοινού με τα παιδιά τους νέους τίτλους.\nΠοιοι ήταν οι αγαπημένοι σας συγγραφείς, όταν ήσασταν μικρός;\nΙούλιος Βερν , Κάρολος Ντίκενς .\nΠοια βιβλία ξεχωρίσατε το 2020;\nΕίναι πολλά η αλήθεια είναι… Θα αδικήσω τα υπόλοιπα, αν αναφέρω μόνο ένα.\nΤο « Όλιβερ Τουίστ» του Κάρολου Ντίκενς.\nΠώς επηρεάστηκε η ζωή σας από την πανδημία όσον αφορά τη συγγραφή και τα σχέδιά σας;\nΗ πανδημία επηρέασε κυρίως τα σχέδια μου όσον αφορά τις διά ζώσης παρουσιάσεις των βιβλίων μας. Φυσικά προσπαθούμε να το απαλύνουμε μέσω των διαδικτυακών, αλλά όπως καταλαβαίνετε δεν το ίδιο. Ελπίζω σύντομα να ξαναβρεθούμε στους «μπαξέδες» της διά ζώσης δράσης .\nΤι μας ετοιμάζετε στο μέλλον;\nΈνα θα πω… Προσέχετε τι εύχεστε…\nβιβλίο εκδόσεις Ελληνοεκδοτική παιδικό βιβλίο συνέντευξη


"Ο ΛΟΓΟΣ ΣΤΟΝ ΠΟΛΙΤΗ": Ενημέρωση του Υπουργού Οικονομκών από τoν Βουλευτή Πυθαγόρα Βαρδίκου για την Ε.Ο.Σ.ΣΆΜΟΥ\nΕνημέρωση του Υπουργού Οικονομκών από τoν Βουλευτή Πυθαγόρα Βαρδίκου για την Ε.Ο.Σ.ΣΆΜΟΥ\nΣτη σημερινή συνεδρίαση της Επιτροπής Οικονομικών\nο Βουλευτής Σάμου Πυθαγόρας Χ. Βαρδίκος,\nεπέδωσε στον υπουργό Οικονομικών κ. Παπακωνσταντίνου\nH Ένωση Οινοποιητικών Συνεταιρισμών Σάμου από το 1934, οινοποιεί και εμπορεύεται τα διάσημα κρασιά ΣΑΜΟΣ. Εκπροσωπεί 3.000 οικογένειες αμπελοκαλλιεργητών.\nΠαγκόσμια αμπελοοινική κρίση, γενικότερη οικονομική κρίση, ελληνική κρίση, 3 φορές τον τελευταίο χρόνο αύξηση στον Ειδικό Φόρο Κατανάλωσης συνολικά κατά 73%, αύξηση ΦΠΑ κατά 2%, διπλασιασμός επιτοκίων από ΑΤΕ, αν έρθει και ο ΦΜΑΠ θα έρθει το τέλος. Με τα δόντια κρατιέται ακόμη στο «πορτοκαλί». Δεν είναι ακόμη προβληματική. Θα γίνει.\nΣτη 10ετία του 1930, όταν έχτιζε τις εγκαταστάσεις της εκεί, η γη ήταν η πιο φθηνή. Παραθαλάσσια κι εκτός σχεδίων πόλης.\nΜε τον τουρισμό τα παραθαλάσσια από τελευταία, ήρθαν πρώτα. Επεκτάθηκαν και τα σχέδια πόλης, βρέθηκε η ΕΟΣΣ νε έχει τις αποθήκες της και τις εγκαταστάσεις της στην πιο ακριβή γη χωρίς κανένα όφελος. Το κόστος μετεγκατάστασης είναι απαγορευτικό.\nΠρέπει να εξαιρεθούν οι βιομηχανικές εγκαταστάσεις και οι αποθηκευτικοί χώροι των συνεταιρισμών αγροτών ή έστω να φορολογηθούν ευνοϊκότερα, όταν βρίσκονται σε νησιά που η αξία της γης οφείλεται στην Τουριστική Ανάπτυξη.\nΚύριε υπουργέ το θέμα είναι «ζωής ή θανάτου».


Τούς χώρισε η κρίση - Politis Online\nΤούς χώρισε η κρίση\nΑπό Γιάννης Πολίτης Δημοσιεύτηκε στις 28 Μαΐου 2011\nΣτην αντίπερα όχθη βρίσκονται από χθες, πολιτικά και ιδεολογικά, για την αντιµετώπιση της κρίσης ο Αντώνης Σαµαράς και ο Δηµήτρης Αβραµόπουλος. Η διαφωνία τους που σιγόβραζε εδώ και πολύ καιρό για το θέµα της «εθνικής συνεννόησης», εκδηλώνεται τώρα που ο κόµπος έφθασε στο χτένι, οι εξελίξεις που δροµολογούνται είναι ραγδαίες και ο καθένας τοποθετ είται για την επόµενη µέρα.\nΟ αντιπρόεδρος του κόµµατος γνωστοποίησε λεπτοµερώς τις θέσεις του στον Αντώνη Σαµαρά πριν από την κρίσιµη σύσκεψη που έγινε το βράδυ της Πέµπτης στη Συγγρού. Κάποιοι υποστηρίζουν ότι µετά τη συνοµιλία που είχαν οι δυο άνδρες ο Δηµήτρης Αβραµόπουλος έδωσε και σηµείωµα στον πρόεδρο µε τις θέσεις του. Αυτό ωστόσο διαψεύδεται από τους συνεργάτες του αντιπροέδρου οι οποίοι λένε πως όλα ειπώθηκαν προφορικά σε καλό κλίµα – άλλωστε οι απόψεις του αντιπροέδρου είναι πασίγνωστες και καταγεγραµµένες. Στη σύσκεψη πάντως δεν εκλήθησαν οι δύο αντιπρόεδροι του κόµµατος. Ούτε ο Δηµήτρης Αβραµόπουλος ούτε ο Σταύρος Δήµας ήταν εκεί. Ο πρόεδρος της Ν.Δ. πήρε τις τελικές του αποφάσεις για τη στάση που τήρησε χθες στο καθοριστικό για την πορεία της χώρας Συµβούλιο Πολιτικών Αρχηγών µε τους στενούς του συνεργάτες. «Ο αρχηγός της αξιωµατικής αντιπολίτευσης όπως και ο Πρωθυπουργός απέφυγαν να συγκαλέσουν τα θεσµικά όργανα πριν από την κρίσιµη σύσκεψη. Συνοµιλούσαν µε εκείνους που θεωρούν δικούς τους ανθρώπους», έλεγε χθες βουλευτής που συνοµιλεί συχνά µε τον Δηµήτρη Αβραµόπουλο, ωστόσο ο αντιπρόεδρος του κόµµατος απέφυγε να αποκαλύψει δηµοσίως τη γνωστή σε όλους ενόχλησή του. Οι συνεργάτες περιορίστηκαν να δηλώσουν ότι «οι θέσεις του αντιπρόεδρου είναι γνωστές».\nΗ διαφωνία του αντιπροέδρου του κόµµατος δεν είναι κεραυνός εν αιθρία. Με συνεντεύξεις, παρεµβάσεις και δηλώσεις του το τελευταίο διάστηµα επισηµαίνει την ανάγκη για εθνική συνεννόηση. «ΟΔηµή τρης Αβραµόπουλοςδεν σηκώνει τώρα σηµαία ευκαιρίας, αυτή είναι εδώ και µια 10ετία η στάση του για τα πράγµατα. Πρινακόµη η χώρα φτάσει στην κατάσταση πουείναι σήµερα επισήµαινε την ανάγκη ότι πρέπει να βρεθεί κοινός τόπος για την επίλυση µε συναίνεση όλων των καυτών προβληµάτων», λένε τακτικοί συνοµιλητές του αντιπροέδρου.\nΣτη σύσκεψη που συγκάλεσε ο πρόεδρος δεν εκλήθησαν οι δύο αντιπρόεδροι του κόµµατος\nΘα µείνει µεταξύ τους\nοσοι γνωρίζουν καλά τον Δηµήτρη αβραµόπουλο και συνοµιλούν µαζί του, επισηµαίνουν ότι σε κάθε περίπτωση δεν πρόκειται να δηµιουργήσει εσωκοµµατικό πρόβληµα στον αντώνη Σαµαρά ούτε να εκφράσει δηµόσια διαφωνία.\n«Το κόµµα πρέπει να πορευθεί ενωµένο ώστε να είναι χρήσιµο για τόπο. αλλωστε οι κρίσιµες αποφάσεις είναι αρµοδιότητα του προέδρου», λένε συνοµιλητές του αντιπροέδρου\nΠάρ’ το αλλιώς...


The U.S. diaries: Κι άλλη τέχνη κι άλλο περπάτημα. – meta_capsule\nΌξω, Αμερική, Διακοπές, Μουσεία, Σάματις ποιά είμ' εγώ\nPosted by metacapsule on April 5, 2012 February 18, 2016\nΟ ήλιος είχε ανατείλει στο Lyndhurst, η μέρα ήταν ζεστή και η κουφόβραση στην κοιλάδα της απλαδούρας, αναμενόμενη. Οι χαρούμενοι ταξιδιώτες τρώγαμε στην κουζίνα του θείου, μετά από πολλές ώρες ύπνου βαρύ σαν ρινόκερου. Η αδερφή μου είχε επιτέλους εμπεδώσει ότι θα την κλωτσούσα μέχρι να κερδίσει η Αγγλία στη Γιουροβίζιο, αν δε με άφηνε να κοιμηθώ από τη μέσα πλευρά του κρεβατιού, όπερ και εγένετο, γλιτώνοντας έτσι τις μελανιές από ένα ακόμα ακούσιο τίναγμα του – αντικειμενικά – ψηλότατου ποδιού μου.\nΤο αγαπημένο μας μπρέκφαστ, μέχρι εκείνη τη μέρα, ήταν οι φέτες σταφιδόψωμου κι αν μας διαβάζετε οι πρόντακτ ντιβέλοπερζ από κανένα Καραμολέγκολας, να φτιάξετε τέτοιο πράμα κάπως σύντομα και να βάλετε μπόλικη κανέλλα μέσα. Στω.\nΠήραμε το τρένο από το Seacaucus Junction και φτάσαμε στην Penn Station, άνευ θείου αυτή τη φορά, γιατί είχε και τις δουλειές του ο άνθρωπος. Περπατήσαμε μέχρι τη Madison (αυτή με τα βερνίκια) και είπαμε να πάρουμε ένα λεωφορείο, για ν’ ανεβούμε μέχρι το MET, που βρίσκεται στο Upper East Side. Γιου νόου, Γκόσιπ Γκερλ, Γούντι Άλλεν, φτώχεια καταραμένη. Και να μην πάτε ποτές δηλαδή, δε χάνετε και τίποτα, σαν τον Ασπρόπυργο είναι (προσφέρω προληπτική παρηγοριά στον άρρωστο).\nΠεριμέναμε για λίγο σε μια στάση, μια καλή κυριούλα μας έπιασε την κουβέντα και μας ρώτησε πού πηγαίνουμε, για να μας βοηθήσει με τα δρομολόγια. Ήρθε το λεωφορείο, ανεβήκαμε πάνω και δεν είχαμε ψιλά για όλα τα εισιτήρια (ο πατέρας νόμιζε ότι έπαιρναν και χαρτονομίσματα). Η λεωφορειατζού, επειδή δεν είχε να μας χαλάσει (και μάλλον επειδή συνηθίζεται το suggested price να είναι πράγματι suggested), μας είπε να ρίξουμε στη σχισμή ό,τι έχουμε και να πάμε να καθίσουμε. Φυσικά και κάτι τέτοιο ποτέ δε θα συνέβαινε π.χ. στη Γερμανία (και στην Ελλάδα).\nΣτη διαδρομή από τον 40ό δρόμο περίπου ως τον 80ό, πάνω στη Madison, μπήκαν σποραδικά 4-5 ζάμπλουτες γιαγιάδες, η μία μισό μαλλί καρέ, μισό κοτσίδια πάνω απ’ τα αυτιά (σανέλ τσάντα και έλεγκαντ χρυσαφικό όλες. Η αδερφή με το ζόρι κρατήθηκε να μη δαγκώσει το διαμαντικό στον παράμεσο της μιας γριάς, για να εκτιμήσει τα καράτια). Προφανώς ανέβαιναν προς τα σπίτια τους ή πήγαιναν καμιά επίσκεψη στην πρώην πεθερά της Σάρλοτ Γιορκ. Στην ίδια διαδρομή μπήκε μέσα μία κυρία σε αναπηρικό καροτσάκι, την οποία βοήθησε φυσικά και η ίδια η οδηγός να ανέβει, καθώς και μια τυφλή κυρία, την οποία επίσης τσακίστηκαν να βοηθήσουν όλοι. Αμφιβάλλω πολύ, πάρα πολύ, για το κατά πόσο θα βοηθούσαν στην Ελλάδα οι επιβάτες ενός λεωφορείου δυο συνεπιβάτες με τέτοιου είδους προβλήματα. Αναλογιζόμενη δηλαδή την εικόνα που έχω από όταν ήμουν φοιτήτρια, ένα συμφοιτητή με κινητικά προβλήματα να διασχίζει τη Σόλωνος κι έναν ΥΠΕΡΚΑΦΡΟ ΛΕΒΕΝΤΟΜΑΛΑΚΑ οδηγό αυτοκινήτου να του κορνάρει για να συντομεύει, φαντάζομαι τί θα συνέβαινε σ’ ένα λεωφορείο που διασχίζει την Πανεπιστημίου και στο οποίο ήθελε ν’ ανέβει κάποιος άνθρωπος με κινητικό ή άλλου είδους πρόβλημα υγείας. Αν βέβαια την είχε γλιτώσει και δεν τον είχε πατήσει αμέσως πριν κανένας Ελληνάρας. Προφανώς είναι οι στιγμές που το (untranslatable) filotimo εξαφανίζεται δια μαγείας από τον γενετικό κώδικα του Έλληνα.\nΚατεβήκαμε απ’ το λεωφορείο στη Madison και φτάσαμε στη νότια πλευρά του Μουσείου, χαζεύοντας τις πεντακάθαρες πολυκατοικίες των φίλθι ριτς Μανχαταναίων (αλλά όπως θα ‘λεγε κι ο Νώντας ο Κάκαλος «εμένα μ’ ενδιαφέρουν απλά πράγματα σ’ αυτή τη ζωή, ένα ταβερνάκι στην άκρη του πουθενά, μια ντακότα να σκίζει απαλά τον αέρα…»).\nΗ σοκοφρέτα έφτασε στο ΜΕΤ, γιατί η σοκοφρέτα πάει με ΟΛΑ και ιδίως με τα μουσεία.\nΤο ΜΕΤ βέβαια δεν ανήκει γενικά κι αόριστα στα «μουσεία». Είναι ΤΟ μουσείο. Πες, ρε παιδί μου, ότι ξυπνάς ένα πρωί και θέλεις απαραιτήτως να δεις τι ρόλεϋ είχαν οι γυναίκες των φυλάρχων στη Μελανησία, το 850 π.Χ. Ή να θαυμάσεις ένα αυγό Φαμπερζέ, αλλά δεν προκάνεις να πεταχτείς μέχρι το Κρεμλίνο. Ή ν’ αγκαλιάσεις με το βλέμμα σου μια αρχαία ελληνική κολώνα, να πιρπιρίσει το σύμπαν σου μέσα από έναν πίνακα του γαλλικού ιμπρεσιονισμού. Στο ΜΕΤ μπορείς να κάνεις όλα αυτά και άλλα εκατοντάδες πράγματα, όλα σε ένα κτίριο μαζεμένα, νοικοκυρεμένα.\nΣτο ΜΕΤ δεν επιτρέπεται φλας στις φωτογραφίες, οπότε δε βγάλαμε πολλές, διαφυλάσσοντας, έστω με τον τρόπο αυτό, κάπως τα ματάκια σας από την υψηλή φωτογραφική μου τέχνη.\nΚάθε αίθουσα του ΜΕΤ είναι κατασκευασμένη και διακοσμημένη για να πηγαίνει σετ με τα εκθέματα: στους ιμπρεσιονιστές, π.χ., υπάρχουν φιστικί ξύλα στους τοίχους, ενώ στα μεσαιωνικά εκθέματα (ξυλόγλυπτα, κ.λπ.) νομίζεις ότι μπαίνεις σε γοτθική εκκλησία.\nΜεγάλες στιγμές της μουσειακής καργιέρας μου, ένας ακόμα Μονέ\nκαι η «Χορεύτρια» του Ντεγκά. Άμα μου δίνανε κι εμένα πιο πολλές πλαστελίνες στο νηπιαγωγείο, τέτοια θα ‘φτιαχνα σήμερα, μην κοιτάς που ήθελαν να στραφώ προς την επιστήμη.\nΝα σημειωθεί ότι μέσα στο μουσείο είχε τουλάχιστον 15 σχολικές τάξεις γυμνασίου, με τα παιδιά να κρατάνε σημειώσεις και να γράφουν εργασίες μπροστά από τους ντανταϊστές. Κι εμάς στο λύκειο Νέας Αλικαρνασσού, στις εκδρομές, στα μουσεία και στην Κνωσσό μας πηγαίνανε, για να γράφουμε εκθέσεις μπροστά απ’ τα κέρατα του Μινώταυρου (στο λιμάνι ή το πολύ σε κανένα πάρκο «για να μπορούν να καπνίζουν τα παιδιά έξω»).\nΔεν πέτυχα καμία Blair Waldorf να της πω ένα “ίσα μωρή ξεφτιλισμένη πας και παντρεύεσαι όπχοιονα βρεις”. Τυχερή ήταν.\nΜετά το πασάλειμμα στο ΜΕΤ (για να το δεις όλο χρειάζεσαι 60ήμερη άδεια από τα πάντα, δουλειά, σπίτι, γκόμενο, γάτα, κ.λπ.) περάσαμε μια βόλτα έξω από το Guggenheim Museum, με το οποίο νιώθω μια κάποια οικειότητα, γιατί είναι σαν σαλίγκαρος, ήτοι σαν χοχλιός (κι όλοι οι Κρητικοί έχουμε ένα θέμα με τους χοχλιούς). Δεν επισκεφθήκαμε τα εκθέματα, γιατί λυπηθήκαμε τον πατέρα, που δε συμπαθεί ιδιαιτέρως τη μοντέρνα τέχνη και θα προτιμούσε να δει το Guggenheim γιαχνί, παρά από μέσα.\nΜπήκαμε στο Central Park και περπατήσαμε πάνω στο Transverse Road n. 3, δηλαδή κατά μήκος της κάτω πλευράς του Ρεζερβουάρ, μιας τεράστιας λακκούβας που έσκαψαν περί το 1800κάτι και γέμισαν με νερό, για να μην ξωμένει η πόλη από υδάτινους πόρους. Το Ρεζερβουάρ έχει το όνομα της Jackie O, που ήταν και γειτόνισσα στο Upper East Side και προφανώς κατέβαινε καθημερινά με το σταμνί στο χέρι για να γεμίσει και να γυρίσει στο penthouse της, να τρίψει τα πεντελικά μάρμαρα για να ξεχάσει τα κέρατα (και του Κένεντι και του Ωνάση).\nΤο ρεζερβουάρ σήμερα χρησιμεύει για να δίνει νερό στο Χάρλεμ και για να έχουν κάτι να τρέχουν γύρω του οι Νεοϋορκέζοι (εκεί μέχρι και οι δικές μου φωτογραφίες βγήκαν αξιοπρεπείς).\nΤης Ζακελίνας της βάλαν και τιμητική πλακέτα με τα δυο τα επίθετα, να ‘χει να θυμάται ο κόσμος την επιτομή του στυλ.\nΜια φτωχική είσοδος στο Upper West Side. Μια φορά είχα κάνει ένα τεστ προσωπικότητας στο φέησμπουκ και μου είχε βγάλει ότι έπρεπε να μένω κει πάνω. Πήγα να διεκδικήσω το διαμέρισμά μου, αλλά με πέταξε έξω ένας σεκιουριτάς. Ιτς ε φρη κάουντρι, μάι ας.\nΔιασχίζοντας το πάρκο, βγήκαμε στο Upper West Side, φτώχεια κι εκεί, περπατήσαμε και φτάσαμε στο Μουσείο Φυσικής Ιστορίας, που όλοι το ξέρουν ως το μουσείο στο οποίο αφορά η ταινία «Μια νύχτα στο μουσείο». Μόνο εγώ το είχα συνδυάσει με το Ρος Γκέλερ, αλλά μια φορά είχα συνδυάσει και καφέ πουκάμισο με μαύρη φούστα, οπότε δεν είμαι κι ο κανόνας.\nΗ θέα από το μουσείο είναι καλούτσικη, βρε αδερφέ, βλέπεις προς την κάτω ανατολική μπάντα του πάρκου, με το ένα χέρι φωτογραφίζεις και με το άλλο ψάχνεις το red bull, να βγάλεις φτερά, να πετάξεις πάνω απ’ όλα αυτά.\nΜετά από αρκετό περπάτημα στη δυτική πλευρά του πάρκου, πήραμε ένα ταξί και κατεβήκαμε στη Madison, για να ψάξουμε μια τσάντα της μάνας μου.\nΤσάντα δε βρήκαμε, αλλά περάσαμε για 3η φορά από το Bryant Park, 6η λεωφόρος και 42 East (σημειώστε κάπου, για ώρα ανάγκης). Έρωτας με την πρώτη ματιά, από την πρώτη μέρα και για πάντα. Πίσω από τη δημοτική Βιβλιοθήκη, έχει σ’ ένα σημείο χορτάρι και τριγύρω τραπεζάκια. Παίρνεις καφέ/μπύρες/πιο βαρύ αλκοόλ/φαΐ από τα 3 κιόσκια κι αν έχεις παιδί, ενίοτε υπάρχει πάνω κι ένα χαριτωμένο καρουζέλ. Θα μπορούσα να καθίσω εκεί για πάντα.\nΤίγκα στο κέρμα το συντριβάνι. Έβγαινε ο πρώην γιάπακλας απ’ το corporate building, μπαϊλντισμένος απ’ την κούραση της μέρας, έπαιρνε τον αέρα του, έριχνε ένα quarter μέσα, έκανε μια ευχή (ξερωγω, να με γνωρίσει το πιθανότερο), γύριζε στο γραφείο να μιλήσει με Τόκυο.\nΤουητάρω, μη χάσω καμιά οξεία.\nΚι ένα τσεκ-ιν στο Παθ, να δούνε πού είμαστε, να λυσσιάξουνε.\nΜε χαρακτηριστική άνεση, η Καψούλα σε στάση «άλα, άνοιξε κι άλλη μπουκάλα».\nΚατάρα, που νύχτωνε κι έπρεπε να τσακιστούμε πίσω στο Τζέρζι.\nΠίσω στο σπίτι ανακάλυψα την ομοιότητα του θείου με το μπαμπά της Toula Portokalos απ’ το «My big fat Greek wedding».\nΚυκλοφορούν μόνο σε 6άδες, μην τύχει να τελειώσουν και δεν έχεις πώς να γιατροπορευθείς.\nPrevious Post The U.S. diaries: ημέρα τέχνης στο Μεγάλο Μήλο.\nNext Post The U.S. diaries: η μέρα που δε μ’ άφησαν να κάνω πράγματα.\nKala exw pethanei, apo ta kalutera post ever!!! By the way kai egw to Mouseio Fusikhs Istorias me ton Ross Gheller to eixa sundiasei!!!! Atimes seires. Les an pame sto Chicago na psaxnoume ton Will Gardner?


COMPUTERS' TRICKS AND TIPS ... in Greek: Πεθαίνει ο σκληρός μου δίσκος;\nΓια να μην τα πολυλογώ, μέσα από διάφορα διαγνωστικά τεστ κατάφερα να αξιολογήσω την κατάσταση του σκληρού μου δίσκου, και να διορθώσω, προσωρινά, βέβαια, κάποια σφάλματα που τον εμπόδιζαν να λειτουργήσει σωστά. Κι επειδή η λέξη προσωρινά δεν είναι και ό,τι καλύτερο, στην περίπτωση κάποιου που χρησιμοποιεί καθημερινά τον υπολογιστή, αποθηκεύοντας ένα σωρό νέα δεδομένα, παράγγειλα και έναν νέο δίσκο, έτσι ώστε να μπορέσω να προλάβω έγκαιρα την ... ολοκληρωτική καταστροφή.\nΣτην ανάρτηση αυτή δεν θα επεκταθώ στα διάφορα διαγνωστικά τεστ που με βοήθησαν. Θα σας δείξω, όμως, έναν απλό τρόπο με τον οποίο μπορείτε να διαπιστώσετε σε ποια κατάσταση βρίσκεται ο δίσκος σας, με βάση τη Στατιστική και τα Μαθηματικά, έτσι ώστε να μην βρεθείτε ξαφνικά μπροστά από δυσάρεστες καταστάσεις!\nΚατ' αρχήν να αναφέρω ότι κάθε σκληρός δίσκος που έχει κατασκευαστεί τα τελευταία δέκα χρόνια, έχει ενσωμάτωμένο ένα σύστημα για τη στατιστική πρόβλεψη αποτυχίας του. Ονομάζεται Self-Monitoring, Analysis and Reporting Technology (SMART). Τα Windows έχουν τη δυνατότητα να αποκωδικοποιούν τα δεδομένα τού συστήματος αυτού, μεσα από μια ειδική εντολή στο Command Prompt. Αρκεί να γράψουμε στον χώρο του search ''cmd'', χωρίς τα εισαγωγικά, να πατήσουμε ENTER, και ακολούθως να πληκτρολογήσουμε τα πιο κάτω, πατώντας ENTER κάθε φορά:\nΑν το αποτέλεσμα που θα πάρουμε είναι ΟΚ, σημαίνει ότι ο δίσκος μας δεν διατρέχει άμεσο κίνδυνο αποτυχίας. Αν, όμως, πάρουμε οποιοδήποτε άλλο αποτέλεσμα, θα πρέπει να ανησυχήσουμε.\nΕκτός από αυτή την ... κρυμμένη εντολή των Windows, όμως, μπορούμε να χρησιμοποιήσουμε και κάποιο τρίτο πρόγραμμα, που αποκωδικοποιεί πιο αναλυτικά τα δεδομένα του SMART. Ένα από τα καλύτερα δωρεάν προγράμματα είναι το CrystalDiscInfo.\nΤο CrystalDiscInfo μπορούμε να το κατεβάσουμε από εδώ, στην κανονική έκδοση (Standard Edition) και στην portable μορφή του. Το αρχείο που θα κατεβεί βρίσκεται σε zip μορφή, οπότε θα πρέπει να κάνουμε extract όλο το περιεχόμενό του στο Desktop μας. Ακολούθως, ανάλογα με το τι Windows έχουμε, κάνουμε διπλό κλικ στο DiscInfo (32bit Windows) ή στο DiscInfox64 (64bit Windows). Το αποτέλεσμα που θα πάρουμε, και αφορά στην κατάσταση του δίσκου μας, είναι τριπλής παραλλαγής: ΚΑΛΗ, ΠΡΟΣΟΧΗ, ΚΑΚΗ.\nΑσφαλώς, εάν η ένδειξη είναι ΚΑΛΗ, σημαίνει ότι δεν προβλέπεται αποτυχία του δίσκου τις επόμενες ημέρες. Αν, όμως, η ένδειξη είναι ΠΡΟΣΟΧΗ ή ΚΑΚΗ, θα πρέπει να ανησυχήσουμε, και να ρίξουμε μια ματιά στις μετρήσεις που συνοδεύουν το αποτέλεσμά μας. Κάποια μόνο κλικ θα μας βοηθήσουν να δούμε αν πρέπει να κινηθούμε άμεσα για νέο δίσκο, έχοντας υπόψη ότι κάποιες μετρήσεις έχουν ιδιαίτερη βαρύτητα. Αυτές αφορούν στα εξής:\n#5 Reallocated Sector Count\n#187 Reported Uncorrectable Errors\nΤι κάνουμε, λοιπόν, για να διαβάσουμε σωστά τα δεδομένα;\nΠρώτα πρώτα, πάμε στην καρτέλα Λειτουργίες (Function), και από εκεί Advanced Features (Προχωρημένες Λειτουργίες), Raw Values (Τιμές) και 10 DEC.\nΜετά από αυτό, ελεγχουμε ΜΟΝΟ τους αριθμούς στη στήλη Raw Values. Αν οι αριθμοί στις μετρήσεις που αναφέραμε πιο πάνω είναι μεγαλύτεροι από το μηδέν, τότε προμηθευόμαστε έναν εξωτερικό δίσκο, φυλάμε ΟΛΑ τα δεδομένα μας, και αντικαταστούμε τον σκληρό μας δίσκο το συντομότερο.\nΒέβαια, έχουμε υπόψη ότι μιλούμε για προβλέψεις, που στηρίζονται σε στατιστική και πιθανότητες. Πιθανόν, ένας δίσκος με ένδειξη ΚΑΚΗ ΚΑΤΑΣΤΑΣΗ ή ΠΡΟΣΟΧΗ να αντέξει και ένα και δυο μήνες, ίσως και περισσότερο.\nΤο θέμα είναι, μπορείς να το ρισκάρεις;\nΑν έχουμε πάρει ένδειξη ΠΡΟΣΟΧΗ, ή ΚΑΛΗ, αλλά με ένα τουλάχιστον χαρακτηριστικό από τα πέντε που έχουν προαναφερθεί με τιμή πάνω από το 0, κάνουμε τον έλεγχο με το CrystalDiscInfo 3-4 φορές τη βδομάδα και ελέγχουμε αν οι τιμές των μετρήσεων που προαναφέραμε αυξάνονται. Αν ναι, τότε λαμβάνουμε τα μέτρα μας άμεσα.


Καλή επιτυχία στη Δόξα εύχεται ο ΚΑΟΔ - Onsports.gr\nΑλεξάνδρα Λούτση\t17 Νοεμβρίου 2011, 16:30\nBASKET LEAGUE / Δόξα Δράμας\t/ ΚΑΟΔ\nΚαλή επιτυχία στη Δόξα εύχεται ο ΚΑΟΔ\nΜεγάλη είναι η χαρά στη Δράμα, καθώς τόσο ο ΚΑΟΔ όσο και η Δόξα Δράμας θα αγωνίζονται φέτος στη μεγάλη κατηγορία.\nΗ Δόξα ξεκινάει τις αγωνιστικές υποχρεώσεις της την Κυριακή (20/11) κόντρα στον Πανιώνιο και οι διοικούντες τους νεοφώτιστους, με ανακοίνωσή τους, εύχονται καλή επιτυχία. Επισημαίνουν, μάλιστα, πως θα βρεθούν στο Καυτανζόγλειο κι ελπίζουν το ίδιο να κάνουν χιλιάδες Δραμινοί.\nΗ ανακοίνωση: «Το Δ.Σ., οι προπονητές και οι παίκτες της ΚΑΟΔ 1989 ΚΑΕ εύχονται στην ΠΑΕ Δόξα Δράμας, εν όψει της έναρξης των αγωνιστικών υποχρεώσεων της ομάδος στο πρωτάθλημα της Superleague, καλή επιτυχία και επίτευξη των στόχων που έχουν τεθεί από τη διοίκηση της ομάδος. Είναι μεγάλη χαρά για όλους μας η επιστροφή της Δόξας στη μεγάλη κατηγορία στο ελληνικό πρωτάθλημα έστω και μετά την ταλαιπωρία που υπέστη όλο αυτό το χρονικό διάστημα. Και είναι μεγάλη χαρά για όλους τους φίλαθλους της μικρής μας πόλης η εκπροσώπηση στα δύο πιο δημοφιλή αθλήματα στη χώρα μας -ποδόσφαιρο και μπάσκετ- των ομάδων της Δόξας και του ΚΑΟΔ.


Γιατί έγινε στόχος χάκερς\nΗ «ψυχρή αλυσίδα», μία από τις πιο απαιτητικές και περίπλοκες προκλήσεις στη διανομή των εμβολίων της Pfizer / BioNTech, έγινε στόχος χάκερς.\nΆγνωστα τα κίνητρά τους. Δεν αποκλείεται να δρούσαν για λογαριασμό κυβερνήσεων, ήδη ακούστηκαν οι Kimsuky, οι βορειοκορεάτες χάκερς του Κιμ Γιονγκ Ουν.\nΤα εξελιγμένα συστήματα με θερμικούς αισθητήρες και ειδικά προσαρμοσμένο GPS, που περιέχει κάθε μία συσκευασία αποθήκευσης των εμβολίων τηςPfizer, αποτέλεσαν, πιθανότατα, στόχοχάκερς. Η επιχείρηση κυβερνοεπίθεσης που σχεδίαζαν -αλλά δεν πρόλαβαν να πραγματοποιήσουν- αποκαλύφθηκε την Πέμπτη (03.12.2020) από την IBM.\nΟι χάκερς έστρεψαν τα πυρά τους στα υπερσύγχρονα συστήματα, που βρίσκονται προσαρμοσμένα σε κάθε μία συσκευασία (cool box) μεταφοράς τωνεμβολίων. Στους ηλεκτρονικούς μηχανισμούς παρακολούθησης της ψύξης, δηλαδή, που βρίσκονται εντός του κάθε κιβωτίου και οι οποίοι έχουν σχεδιαστεί από την Pfizer για να μεταφέρουν και να συντηρούν με ασφάλεια, από 1.000 έως 5.000 δόσεις του εμβολίου.\nΠώς θα ελέγχει η Pfizer κάθε δευτερόλεπτο το κάθε ένα εμβόλιο\nΤα κουτιά μεταφοράς “cool boxes” έχουν το μέγεθος μιας βαλίτσας. Περιέχουν ξηρό πάγο (στερεό διοξείδιο του άνθρακα) που βοηθάει τα ιδιαίτερα ευαίσθητα εμβόλια να διατηρηθούν σε σταθερή θερμοκρασία κατά τη μεταφορά τους και συγκεκριμένα στους -70 βαθμούς Κελσίου. Τα cool boxes έχουν αυτονομία 15 ημερών.\nΠεριέχουν, όμως, και κάποιο άλλο μυστικό, το οποίο θέλησαν να παραβιάσουν οι χάκερς…\nΗ Pfizer έχει αναπτύξει έναν υπερσύγχρονο μηχανισμό, ως δικλείδα ασφαλείας για τη σωστή χορήγηση των εμβολίων της. Συγκεκριμένα, έχει κατασκευάσει μία ειδική ηλεκτρονική συσκευή που τοποθετείται μέσα σε κάθε κιβώτιο. Αποτελείται από ένα GPS και έναν θερμοανιχνευτή, για την παρακολούθηση της θερμοκρασία των εμβολίων, εντός της συσκευασίας.\nΓνωρίζουν ανά πάσα στιγμή που βρίσκονται τα εμβόλια\nΗ συσκευή GPS / θερμικού αισθητήρα είναι συνδεδεμένη και εκπέμπει πληροφορίες σε έναν κεντρικό πίνακα ελέγχου της εταιρείας, μέσω του οποίου παρακολουθείται όλο το δίκτυο διανομής του εμβολίου. Έτσι, η Pfizer, μέσω του συστήματος GPS είναι σε θέση να γνωρίζει ανά πάσα στιγμή τις συντεταγμένες της τοποθεσίας του κιβωτίου με τα εμβόλια, και μέσω του θερμοαισθητήρα εάν αυτά βρίσκονται σε συνθήκες σωστής θερμοκρασίας για τη συντήρησή τους.\nΌσο τα εμβόλια βρίσκονται εντός του cool box, η Pfizer μπορεί να πραγματοποιεί σε πραγματικό χρόνο συνεχή έλεγχο και screanning για την καταλληλότητά τους. Αν για κάποιο λόγο, η θερμοκρασία διαφοροποιηθεί από τα επιτρεπόμενα όρια των -70 βαθμών Κελσίου, τότε οι υπάλληλοι της εταιρίας θα εντοπίζουν τις συντεταγμένες του κιβωτίου και θα ειδοποιούν τη χώρα ή το νοσοκομείο στο οποίο έχουν παραδοθεί τα εμβόλια, ότι θα πρέπει να ληφθούν μέτρα.\nΑν για κάποιο λόγο ένα εμβόλιο δεν συντηρηθεί σωστά και στις θερμοκρασίες που πρέπει, η εταιρεία θα εκπαιδεύσει το ιατρονοσηλευτικό προσωπικό να το απορρίπτει, δηλαδή να το πετάει. Δεν θα πρέπει να χρησιμοποιηθεί, όπως υποστηρίζουν οι υπεύθυνοι, καθώς μπορεί να θέσει σε κίνδυνο κάποιον που θα νομίζει ότι είναι εμβολιασμένος και ασφαλής, ενώ το εμβόλιο δεν θα έχει τη δράση και την αποτελεσματικότητα του 95%, αυτή δηλαδή που είναι καταγεγραμμένη με βάση τις κλινικές μελέτες.\nΓιατί οι χάκερς θέλησαν να παραβιάσουν το GPS των εμβολίων;\nΕίναι ένα ερώτημα το οποίο ακόμη δεν έχει απαντηθεί. Η επίθεση στην ψυχρή αλυσίδα τροφοδοσίας, πιθανώς υποκινούμενη από κάποιο κράτος -σύμφωνα με την ανακοίνωση της IBM- δεν είναι σαφές εάν είχε στόχο την αλλοίωση της αλυσίδας με σκοπό την καταστροφή εμβολίων, ή την απόσπαση πληροφοριών.\nΑνάμεσα στα σενάρια που εξετάζονται, μάλιστα, δεν αποκλείεται το ηλεκτρονικό χακάρισμα του ψυχρού δικτύου διανομής, να είχε ως στόχο την κατάργηση του συστήματος δορυφορικής παρακολούθησης (GPS) για την υπεξαίρεση ποσότητας εμβολίων.\nΤο σήμα για την απειλή επίθεσης από τους κυβερνοτρομοκράτες δόθηκε στη δημοσιότητα από την Interpol μόλις χθες. Η υπόθεση, όμως, αποκαλύφθηκε από την IBM, την μεγαλύτερη εταιρεία ηλεκτρονικών υπολογιστών.\nΗ εταιρεία κατάφερε να εντοπίσει την απειλή της επίθεσης, μέσω ψηφιακών αποτυπωμάτων που είχαν αφήσει οι άγνωστοι δράστες, χρησιμοποιώντας τη μέθοδο του ηλεκτρονικού ψαρέματος (fishing). Δηλαδή, μέσω ψεύτικων email έστειλαν μηνύματα σε οργανισμούς που εμπλέκονται με τη διανομή του εμβολίου, ώστε να αποκτήσουν πρόσβαση στους υπολογιστές τους.\nΌπως έγινε γνωστό από την ΙΒΜ, κανένα από τα μηνύματα ηλεκτρονικού ψαρέματος δεν απαντήθηκε, οπότε οι χάκερς το πιθανότερο είναι να μην κατάφεραν να πραγματοποιήσουν τα σκοτεινά σχέδιά τους.\nΠηγή:iatropedia.gr, της Γιάννας Σουλάκη


Να περιμένω να γίνει 3 κιλά το μωρό για να θηλάσει απευθείας από το στήθος; - mitrikosthilasmos.com\nΝα περιμένω να γίνει 3 κιλά το μωρό για να θηλάσει απευθείας από το στήθος;\nTagged: 0-3 μηνών, Θήλαστρο, Μπιμπερό, Νεογνό, Οι ειδικοί απαντούν, Στήθος\nΘέλω να μάθω αν το μωράκι μου που είναι ακόμα 2.800 γρ.και 21 ημερών μπορεί να περάσει από τώρα σε αποκλειστικό θηλασμό από το στήθος. Θεωρείτε ότι έχει τη δύναμη να το κάνει ή θα πρέπει να περιμένω να γίνει μεγαλύτερο τουλάχιστον 3 κιλά;\nΠρος το παρόν του δίνω δικό μου γάλα με θήλαστρο και κάποιες φορές την ημέρα όποτε κλαίει ή πριν το μπιμπερό όταν πεινάει του δίνω λίγο από το στήθος για να το προπονώ.\nΠοια είναι η γνώμη σας; Ο παιδίατρος μας είπε να συνεχίσουμε μια βδομάδα ακόμα με θήλαστρο μόνο και μπιμπερό και μετά βλέπουμε, επειδή όμως έχω γάλα και ανησυχώ μήπως μετά είναι αργά για να μάθει το μωρό από το στήθος, μήπως πρέπει από τώρα να κάνει κάποια γεύματα μόνο από στήθος; Και πόση ώρα πρέπει να το αφήνω;\nασφαλώς και μπορεί και θα έπρεπε ήδη να θηλάζει το μωρό σου. Γεννήθηκε τελειόμηνο και από τα υπόλοιπα στοιχεία πού έχω βάρος κ.λ.π, δεν υπάρχει καμία αντένδειξη για το αντίθετο.\nΊσως επειδή ξεκίνησε να σιτίζεται με biberon από την αρχή, να εμφανίσει αντίσταση στο στήθος ή να μην θηλάζει σωστά. Εάν αντιμετωπίσεις δυσκολίες κατά την προσπάθεια μετάβασης του στο στήθος, θα πρέπει να ζητήσεις την βοήθεια ενός ειδικού.\nΕύχομαι καλή δύναμη στην προσπάθεια σου.\nΠότε θα είναι αρκετά δυνατή να τρώει από το στήθος;\nΠώς θα σταματήσω το συμπλήρωμα με γάλα από άντληση;\nΒρεφική ανάπτυξη και διατροφή με μητρικό γάλα αποκλειστικά από μπιμπερό\nΘηλασμός: Πότε και πόσο;\nΝα δίνω στο μωρό μου το ένα στήθος ή και τα δύο σε κάθε γεύμα;\nΣημεία επιτυχούς θηλασμού\nPrevious Post: Είχε συνέπειες στο μωρό μου που δεν το φρόντισα το δεύτερο βράδυ για να ξεκουραστώ;\nNext Post: Από έμβρυα κάνουν τα μωρά γκριμάτσες!


Θοδωρής Ρωμανίδης: «Με κάλεσαν ως μάρτυρα υπεράσπισης στη δίκη του Πέτρου Φιλιππίδη» - Greek Reporting\nΑρχική LIFESTYLE Θοδωρής Ρωμανίδης: «Με κάλεσαν ως μάρτυρα υπεράσπισης στη δίκη του Πέτρου Φιλιππίδη»\nΘοδωρής Ρωμανίδης: «Με κάλεσαν ως μάρτυρα υπεράσπισης στη δίκη του Πέτρου Φιλιππίδη»\nΜια εφ΄όλης της ύλης συνέντευξη παραχώρησε ο Θοδωρής Ρωμανίδης.\nΟ γνωστός ηθοποιός αναφέρθηκε, μεταξύ άλλων, στον Πέτρο Φιλιππίδη και τον Δημήτρη Λιγνάδη και αποκάλυψε ότι καλέστηκε ως μάρτυρας υπεράσπισης για τον πρώτο, ωστόσο δεν πήγε.\n«Σε κάποιες καταγγελίες που συνέβησαν για συμπεριφορά στο θέατρο, δεν έπεσε κανένας από τα σύννεφα. Πέσαμε από τα σύννεφα, αν αποδειχθεί, στην υπόθεση των βιασμών. Πάντα πρέπει να βάζουμε κι αυτό, γιατί έτσι πρέπει. Και να μιλούσες, τι θα γινόταν; Θα ήσουν έξω από τη δουλειά», είπε αρχικά στο Open Weekend.\nΚαι πρόσθεσε: «Όταν είδα τον Πέτρο Φιλιππίδη με τις χειροπέδες ανθρώπινα συγκινήθηκα πάρα πολύ και σοκαρίστηκα. Μία γραπτή κατάθεση την έδωσα. Με κάλεσαν ως μάρτυρα υπεράσπισής του, αλλά δεν πήγα. Η γραπτή κατάθεση που έδωσα αφορούσε το τι σχέση είχα εγώ με τον Πέτρο».\n«Εξοργίζομαι όταν ακούω να μιλάνε για τον γιο του, γιατί ο γιος του είναι ένας πολύ καλός ηθοποιός. Πρέπει να κάνει την πορεία του. Ακόμα και να αθωωθεί ο Πέτρος, θα μείνει στον Δημήτρη αυτό. Δε γίνεται αυτό το πράγμα. Και να αθωωθεί, στη συνείδηση του κόσμου θα είναι ένοχος», συμπλήρωσε ο ίδιος.\nΑναφορικά με τον Δημήτρη Λιγνάδη, εξομολογήθηκε πως ο κατηγορούμενος σκηνοθέτης του έλεγε ότι ζει αρχαιοελληνικά σαν τον Σωκράτη.\n«Δεν μιλάγαμε για ανήλικους τότε. Ξέραμε για ενήλικες. Ότι του άρεσε αυτός ο τρόπος ζωής. Δεν υπάρχει χειρότερο αδίκημα για εμένα από το να βιάσεις ανήλικο», τόνισε.\nΠροηγούμενο άρθροΠόλεμος στην Ουκρανία: Εκρήξεις αναφέρθηκαν στην πόλη Μικολάιβ\nΕπόμενο άρθροΜέτρα για τον κορωνοϊό: Τι αλλάζει στην καθημερινότητά μας – Τα μέτρα που φεύγουν και… οι μάσκες που μένουν\nΑκρίβεια: Επιδότηση φυσικού αερίου για να πέσει η τιμή στο ρεύμα\nΕμφύλιος» στην Υγεία: Γιατροί ΕΣΥ εναντίον πανεπιστημιακών μετά τη σκανδαλώδη απόφαση της Ιατρικής Σχολής\n«Όχι» στη μουσουλμάνα κούκλα «Αμάλ» από τα Μετέωρα – «Είμαστε θρησκευτικός προορισμός», λέει ο...\nΑποκαλύψεις από την Α.Αρτάνι: «Η σεξουαλική κακοποίηση που έζησα με οδήγησε...\nΝιαπόδι : Η νέα ονομασία για ένα χταπόδι με εννιά πλοκάμια...